#956: Berkumur dengan Mouth-Rinsing Gargle Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum orang yang berpuasa berkumur dengan menggunakan Mouth-Rinsing Gargle? Dengan maksud, dia sedang berpuasa, dan dalam masa sama berkumur secara
gargle
menggunakan ubat kumur. Adakah batal puasanya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam hal berkumur pada bulan puasa, terdapat panduan daripada Nabi SAW:
أَسْبِغِ الوُضُوءَ، وَخَلِّلْ بَيْنَ الأَصَابِعِ، وَبَالِغْ فِي الِاسْتِنْشَاقِ، إِلَّا أَنْ تَكُونَ صَائِمًا
Maksudnya:
“Sempurnakanlah wudhu, selatilah antara jari-jari dan bersungguh-sungguhlah dalam menghisap air ke dalam hidung kecuali ketika berpuasa.”
[1]
Dalam hadis di atas, apa yang dilarang adalah daripada berlebih-lebihan dalam beristinsyaq ketika berpuasa.
[2]
Imam al-Nawawi menjelaskan: “
Pendapat para ulama’ Syafi’iyyah dan Imam al-Syafi’i adalah bahawa tetap disunatkan bagi orang yang berpuasa ketika berwudhuk untuk berkumur-kumur dan memasukkan air ke dalam hidung (
istinsyaq
), sepertimana orang yang tidak berpuasa disunatkan demikian. Akan tetapi, bagi orang berpuasa, disyaratkan tidak berlebih-lebihan (
mubalaghah
). Yang berlaku perselisihan, ketika masuk air dalam rongga tubuh ketika berkumur-kumur atau memasukkan air ke dalam hidung. Namun, jika tidak berlebihan, maka tidaklah batal
.
[3]
Al-Khatib al-Syirbini pula berkata: “
Menurut mazhab Syafi’i, jika seseorang berlebih-lebihan dalam berkumur-kumur dan memasukkan air ke dalam hidung (
istinsyaq
), lalu air tersebut masuk ke dalam tubuh, maka puasanya terbatal. Ini kerana orang yang berpuasa dilarang daripada berlebih-lebihan ketika berkumur-kumur dan memasukkan air ke dalam hidung. Namun, sekiranya tidak secara berlebih-lebihan, lalu kemudian air masuk, maka ia tidak membatalkan puasa kerana bukan termasuk dalam hal disengajakan
.”
[4]
Justeru, dapat difahami bahawa para ulama’ memahami hadith di atas sebagai satu anjuran daripada Nabi SAW untuk bersungguh-sungguh ketika menghisap air ke dalam hidung dan berkumur-kumur melainkan seseorang itu berada dalam keadaan ketika berpuasa.
Dalam satu hadith yang lain, Nabi SAW ditanya oleh Umar al-Khattab R.A:
يَا رَسُولَ اللَّهِ صَنَعْتُ الْيَوْمَ أَمْرًا عَظِيمًا قَبَّلْتُ وَأَنَا صَائِمٌ  قَالَ أَرَأَيْتَ لَوْ مَضْمَضْتَ مِنَ الْمَاءِ وَأَنْتَ صَائِمٌ
Maksudnya: “
Wahai Rasulullah, hari ini aku telah lakukan sesuatu yang berat. Aku telah bercium dalam keadaan aku berpuasa. Maka Rasulullah SAW menjawab: Apa pendapat kamu sekiranya kamu berkumur-kumur dalam keadaan kamu sedang berpuasa?”
[5]
Tatkala mengulas hadith ini, Imam al-Nawawi menjelaskan jika seseorang itu berkumur lalu air sampai ke dalam rongganya, maka itu membatalkan puasa. Sekiranya air tidak sampai maka ia tidak membatalkan.
[6]
Berkumur Secara
Gargle
Menggunakan Ubat Kumur
Dalam hal berkumur-kumur menggunakan mouth-rinsing gargle seperti ubat kumur misalnya, kami melihat ianya
tidak membatalkan puasa
 kerana ia tidak sampai kepada had batin bagi rongga mulut iaitu makhraj huruf
al-ha’
 (الهاء). Kaedah berkumur-kumur secara
gargling
hanya melibatkan sekitar had zahir iaitu makhraj huruf al-kha’ (الخاء). Pun begitu, kami tidak menggalakkannya jika tidak keperluan.
Air Yang Berbaki di dalam Mulut & Termasuk di dalam Rongga
Sekiranya berlebih-lebihan berkumur dan termasuk dalam rongga,
batal puasanya
. Namun jika tidak berlebih-lebihan tetapi termasuk dalam rongga,
tidak batal puasanya
. Al-Khatib al-Syarbini menyatakan
, “Menurut mazhab Syafie, jika seseorang berlebih-lebihan dalam berkumur-kumur dan menghisap air ke dalam hidung, lantas air tadi masuk ke dalam rongga, maka puasanya batal. Ini kerana orang yang berpuasa dilarang daripada berlebih-lebihan ketika berkumur-kumur dan menghisap air ke dalam hidung sebagaimana telah dijelaskan dalam perbahasan berkenaan wudhu. Namun, jika tidak berlebih-lebihan kemudian masuk air, tidak membatalkan puasa kerana ia tidak disengajakan.”
[7]
Berhubung air yang tersisa dalam mulut, sekiranya saki baki airnya kekal dalam mulut selepas diluahkan, ia
 tidak membatalkan puasa dan tidak perlu mengeringkannya
. Hal ini tidak ada khilaf dalam kalangan ulama’ Syafi’iyyah, menurut al-Mutawalli. Ini kerana jika diluahkan juga, tetap ada basahan di dalam mulut.
[8]
Hal ini juga bertepatan dengan Garis Panduan Berpuasa Bagi Pesakit yang dikeluarkan oleh Jabatan Kemajuan Islam Malaysia (JAKIM) yang menyatakan,
“Berkumur-kumur termasuk berkumur-kumur secara gargle (sehingga air hampir ke tekak), dan ubat terapeutik semburan ke mulut yang tidak membabitkan proses menelan;…”
[9]
Penutup
Berdasarkan nas dan keterangan di atas,
dalam hal berkumur-kumur menggunakan mouth-rinsing gargle seperti ubat kumur misalnya, kami melihat ianya tidak membatalkan puasa kerana ia tidak sampai kepada had batin bagi rongga mulut iaitu makhraj huruf
al-ha’
 (
الهاء
). Kaedah berkumur-kumur secara
gargling
hanya melibatkan sekitar had zahir iaitu makhraj huruf al-kha’ (
الخاء
). Pun begitu, kami tidak menggalakkannya jika tidak keperluan
.
Semoga Allah SWT menerima ibadah kita dan menggolongkan kita dalam golongan orang-orang yang bertakwa.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Tirmizi (788)
[2]
 Lihat
Majmu’ah al-Fatawa
, 25/266
[3]
 Lihat
al-Majmu’
, 6/230
[4]
 Lihat
Mughni al-Muhtaj
, 1/629
[5]
 Riwayat Abu Daud (2385)
[6]
 Lihat
al-Majmu’ Syarah al-Muhazzab
,
6/321
[7]
 Lihat
Mughni al-Muhtaj,
1/629
[8]
 Lihat
al-Majmu’ Syarh al-Muhazzab,
6/327
[9]
 Lihat
Garis Panduan Berpuasa Bagi Pesakit
, hlm. 6


#957: Menelan Kahak Semasa Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum seseorang menelan kahak ketika berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Menurut Kamus Dewan Bahasa, kahak bermaksud lendir yang dikeluarkan daripada kerongkong. Manakala dahak pula bermaksud gelema (lendir) yang keluar daripada kerongkong ketika batuk.
Dalam bahasa Arab, kahak disebut dengan lafaz ‘نخامة’, manakala air liur pula disebut dengan lafaz ‘رِيق’. Menurut kamus al-Muhit, ‘نخامة’ bermaksud kahak yang dikeluarkan oleh seseorang daripada kerongkongnya, yang bersumber daripada saluran pernafasan. Manakala ‘رِيق’ pula adalah air yang dihasilkan secara semulajadi oleh mulut.
Berbalik kepada persoalan di atas, perlu dilihat, bahawa sekiranya lendir kahak tersebut berada pada bahagian zahir bagi rongga mulut, maka jika seseorang menelan kahak tersebut, batallah puasanya.
Inilah seperti yang dijelaskan oleh al-Khatib al-Syirbini, katanya:
“Sekiranya turun kahak daripada otak dan sampai kepada had zahir daripada mulut iaitu pada makraj huruf Kha’ (
خ
) begitu juga dengan makhraj Ha’ (
ح
) berdasarkan pendapat yang kuat, maka jangan dibiarkan kahak itu berjalan pada rongga mulut dan hendaklah mengeluarkannya jika dia mampu. Dan sekiranya dia tidak mengeluarkan kahak itu sedangkan dia mampu untuk mengeluarkannya dan sampai pula kahak tersebut ke bahagian dalam maka puasanya adalah batal.”
[1]
Justeru, difahami daripada kenyataan di atas, bahawa had zahir bagi rongga mulut adalah mengikut kadar makhraj huruf (خ) dan (ح), manakala had batin bagi rongga adalah berdasarkan makhraj huruf (ه) dan (ء). Maka, jika kahak sudah berada pada had zahir bagi rongga mulut, dan kemudian ditelan kahak tersebut, maka batal puasanya.
Sebaliknya, tidak batal puasa sekiranya ditelan kahak yang berada di bahagian dalam seperti berada di bahagian halkum dan ke dalam, yang tidak mampu untuk dikeluarkan. Ini kerana mengambil kira faktor kesukaran untuk mengeluarkan kahak yang telah berada di bahagian tersebut.
Hal ini juga sepertimana dijelaskan oleh Imam al-Nawawi seperti berikut:
“Sekiranya kahak tidak sampai ke had zahir daripada mulut, maka tidak lah memudaratkan puasa. Dan sekiranya kahak itu sampai pada mulut dengan sebab kahak itu turun dari otak  melalui lubang yang kecil dari kepala sehingga ke bahagian dalam mulut iaitu  atas dari paras halkum, maka ia dilihat (berdasarkan beberapa keadaan). Jika dia tidak mampu untuk mengeluar dan meludahkannya sehingga masuk ke bahagian dalam rongga, maka tidak memudaratkan puasanya.”
[2]
Selain itu, Syeikh Taqiyuddin Abu Bakr al-Husaini menjelaskan: “
Sekiranya kahak turun dari kepalanya sehingga ia berada di bahagian atas kerongkong (belum sampai ke mulut), maka hukumnya bergantung kepada dua keadaan. Sekiranya dia tidak mampu mengeluarkannya, kemudian kahak tersebut turun sehingga sampai di perutnya, maka tidak batal puasanya. Namun, jika dia mampu mengeluarkannya, tetapi tidak melakukannya sehingga akhirnya kahak tersebut turun (sehingga ke perut), maka batallah puasanya.
[3]
Dar al-Ifta’ Jordan juga pernah mengeluarkan fatwa berkenaan isu ini. Mereka menyebut: Sekiranya orang yang berpuasa sengaja menelan kahaknya, maka batal puasa tersebut. Ini kerana  dia mampu untuk mengawal kahak tersebut (daripada tidak tertelan). Namun, jika dia tidak mampu mengeluarkan kahak itu dan tertelan (tanpa disengajakan), maka puasanya tidak batal. Kahak adalah kotoran yang seharusnya dia jauhi daripadanya.
[4]
Penutup
Berdasarkan nas dan keterangan di atas, dapat difahami
bahawa puasa seseorang tidak batal sekiranya dia menelan kahak yang sudah berada di bahagian dalam, seperti di bahagian halkum dan ke dalam, yang tidak mampu untuk dikeluarkan olehnya. Hal ini dengan mengambil kira faktor kesukaran untuk mengeluarkan kahak yang telah berada di ruangan tersebut.
Akan tetapi, sekiranya lendir kahak tersebut sudah berada pada bahagian zahir bagi rongga mulut, kemudian ditelan kahak itu, maka batallah puasanya.  Had zahir bagi rongga mulut – seperti dijelaskan oleh al-Khatib al-Syirbini – adalah mengikut kadar makhraj huruf (
خ
) dan (
ح
), manakala had batin bagi rongga adalah berdasarkan makhraj huruf (
ه
) dan (
ء
).
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Iqna’
oleh al-Khatib al-Syarbini, 1/337
[2]
 Lihat
Raudhah al-Talibin
,
2/360
[3]
 Lihat
Kifayah al-Akhyar fi Halli Ghayah al-Ikhtisar
, 1/205
[4]
 Lihat https://aliftaa.jo/ShowContent.aspx?Id=103#.YlT_AMhBzIU


#958: Swab Test Melalui Hidung dan Mulut Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum penggunaan swab test melalui hidung dan mulut pada bulan puasa? Adakah terbatal puasa? Dan adakah perbuatan ini boleh diqiyaskan dengan istinsyaq? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Definisi
Nasopharyngeal Swab
 dan
Oropharyngeal Swab
Sepertimana yang dijelaskan oleh Kementerian Kesihatan Malaysia (KKM) melalui Garis Panduan yang dikeluarkan, terdapat dua kaedah saringan dalam menentukan individu positif COVID-19, iaitu melalui
Nasopharyngeal swab
 dan
Oropharyngeal swab
.
Kaedah
Nasopharyngeal swab
 ialah alat
swab
 akan dimasukkan ke dalam rongga hidung individu sehingga ke kawasan
nasopharynx
 (rongga hidung paling atas) dengan kedalaman lebih kurang 4.8 cm bagi kanak-kanak dan 8-12 cm bagi orang dewasa untuk mengambil sampel mukus.
Manakala kaedah
Oropharyngeal swab
 pula ialah alat
swab
 dimasukkan ke dalam mulut hingga ke kawasan
oropharynx
 iaitu di belakang anak tekak bagi mengambil sampel mukus.
Perkara yang Membatalkan Puasa
Antara perkara yang membatalkan puasa adalah dengan memasukkan sesuatu ke rongga dalam (ruang selepas halkum hingga usus dan tali perut) melalui ruang yang sedia terbuka  (
manfaz maftuh
) iaitu mulut, telinga,
qubul
 dan
dubur
 sama ada lelaki mahupun perempuan. Rongga itu samada ia mempunyai kuasa memproses makanan dan ubat ataupun tidak. Sekiranya memasukkan sesuatu melaluinya sehingga sampai ke rongga dalam badan maka terbatal puasanya.
[1]
Pengarang kitab
al-Fiqh al-Manhaji

juga ada menyebut bahawa salah satu daripada perkara yang membatalkan puasa
ialah “sampainya suatu ain ke jauh (rongga) daripada saluran yang terbuka. Ain itu adalah suatu yang boleh dilihat dengan mata kasar. Jauf pula ialah bahagian otak
[2]
 atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”
[3]
Saluran yang terbuka itu termasuklah telinga, hidung, mulut, dubur dan kemaluan. Perkara ini dijelaskan oleh Ibn Al-Muqri’: “Piawaian had zahir dihadkan dengan makhraj huruf Ha’, kemudian dalam mulut dan hidung sehingga penghujung anak tekak dan juga rongga hidung.”
[4]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan ikhtiarnya sendiri. Dan dia mengetahui perbuatan tersebut adalah dilarang ketika berpuasa.
[5]
Hukum Swab Test Melalui Hidung atau Mulut Ketika Puasa
Berkenaan persoalan di atas, kami nyatakan seperti berikut:
Dalam sebuah hadith yang diriwayatkan daripada Laqith bin Sobirah, bahawa Rasulullah SAW bersabda:
وَبَالِغْ فِي الاِسْتِنْشَاقِ إِلاَّ أَنْ تَكُونَ صَائِمًا
Maksudnya:
“Hendaklah kamu berlebihan dalam beristinsyaq (memasukkan air ke dalam hidung) kecuali jika kamu sedang berpuasa.”
[6]
Dalam hadis di atas, apa yang dilarang adalah daripada berlebih-lebihan dalam beristinsyaq ketika berpuasa.
[7]
Imam al-Nawawi menjelaskan: “
Pendapat para ulama’ Syafi’iyyah dan Imam al-Syafi’i adalah bahawa tetap disunatkan bagi orang yang berpuasa ketika berwudhuk untuk berkumur-kumur dan memasukkan air ke dalam hidung (
istinsyaq
), sepertimana orang yang tidak berpuasa disunatkan demikian. Akan tetapi, bagi orang berpuasa, disyaratkan tidak berlebih-lebihan (
mubalaghah
). Yang berlaku perselisihan, ketika masuk air dalam rongga tubuh ketika berkumur-kumur atau memasukkan air ke dalam hidung. Namun, jika tidak berlebihan, maka tidaklah batal
.
[8]
Al-Khatib al-Syirbini pula berkata: “
Menurut mazhab Syafi’i, jika seseorang berlebih-lebihan dalam berkumur-kumur dan memasukkan air ke dalam hidung (
istinsyaq
), lalu air tersebut masuk ke dalam tubuh, maka puasanya terbatal. Ini kerana orang yang berpuasa dilarang daripada berlebih-lebihan ketika berkumur-kumur dan memasukkan air ke dalam hidung. Namun, sekiranya tidak secara berlebih-lebihan, lalu kemudian air masuk, maka ia tidak membatalkan puasa kerana bukan termasuk dalam hal disengajakan
.”
[9]
Jika dilihat, kaedah
Nasopharyngeal swab
 tidaklah menyebabkan alat
swab
 dimasukkan sehingga sampai ke rongga (jauf) di bahagian dalam. Ia hanya sampai ke kawasan
nasopharynx
 iaitu rongga hidung paling atas. Justeru, hal ini tidak menyebabkan puasa seseorang terbatal.
Manakala kaedah
Oropharyngeal swab
 pula, alat
swab
 akan dimasukkan ke dalam rongga mulut hingga ke kawasan
oropharynx
 iaitu belakang anak tekak dan ia tidaklah sampai melepasi bahagian halkum. Selain itu, ia juga tidaklah termasuk perbuatan yang menggambarkan perkara yang boleh mengenyangkan dan menghilangkan dahaga sebaliknya ia adalah bagi keperluan perubatan. Oleh itu, kami berpandangan bahawa kaedah saringan seperti ini adalah tidak membatalkan puasa.
[10]
Hal ini juga selaras dengan keputusan yang dikeluarkan oleh Mesyuarat Jawatankuasa Muzakarah Khas Kali Ke-3 yang bersidang pada 21 April 2020 yang jelas menyebut bahawa kedua-dua kaedah seperti ini tidaklah menyebabkan puasa seseorang terbatal. Muzakarah antara lain menyatakan:
“Prosedur saringan bagi mengesan penyakit Covid-19 adalah dengan mengambil sampel lendir (mukus) yang berada di dalam hidung sehingga ke kawasan nasopharynx (rongga hidung paling atas) dan rongga mulut hingga ke kawasan oropharynx (anak tekak) adalah tidak membatalkan puasa.”
Al-Majma’ al-Fiqh al-Islami juga pernah mengeluarkan satu keputusan pandangan hukum berkaitan beberapa isu perubatan yang tidak membatalkan puasa. Keputusan ini menyebut bahawa termasuk perkara yang tidak membatalkan puasa adalah perbuatan “memasukkan
gastroscope
 (teropong perut) ke dalam perut tanpa sebarang bendalir dan seumpamanya.”
[11]
. Maka, ujian saringan yang dilakukan ketika ini dengan hanya memasukkan alat swab ke dalam rongga hidung dan mulut bagi tujuan memperoleh sampel sudah tentu terlebih lagi tidak membatalkan puasa.
Penutup
Berdasarkan nas dan keterangan di atas,
kami nyatakan bahawa mereka yang perlu melalui saringan melalui kaedah
Nasopharyngeal swab
 (swab rongga hidung) atau
Oropharyngeal swab
(swab kerongkong), maka puasa mereka masih sah dan tidaklah terbatal
.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Muktamad fi al-Fiqh al-Syafie
,
 2/181
[2]
 Istilah otak di sini merujuk kepada kawasan yang berdekatan dengan otak. Kajian saintifik moden menunjukkan bahawa saluran hidung tidak sampai secara terus kepada bahagian dalam otak. Wallahua’lam.
[3]
 Lihat
al-Fiqh al-Manhaji
,
1/342
[4]
 Lihat
Raudh al-Talib,
 1/335-336
[5]
 Lihat
Nihayah al-Zain
, 1/187
[6]
 Riwayat Abu Daud (142), al-Tirmizi (788), al-Nasa’ie (87), Ibn Majah (407) dan Ahmad (17846)
[7]
 Lihat
Majmu’ah al-Fatawa
, 25/266
[8]
 Lihat
al-Majmu’
, 6/230
[9]
 Lihat
Mughni al-Muhtaj
, 1/629
[10]
 Lihat
Mughni al-Muhtaj
, 1/629
[11]
 Lihat
Majalah al-Majma’
, 10/453-455


#959: Rawatan Pemutihan Gigi Ketika Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Apa hukum rawatan pemutihan gigi ketika sedang berpuasa di siang hari Ramadhan? Adakah batal puasa? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya:

“Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
[1]
Berdasarkan ayat al-Quran ini, antara kewajipan bagi orang yang berpuasa Ramadan ialah menahan diri daripada melakukan perkara-perkara yang membatalkan puasa setelah berniat puasa. Antaranya ialah memasukkan
ain
(suatu jirim) ke rongga dalam melalui saluran yang terbuka seperti mulut, hidung telinga,
qubul
 dan
dubur
 sama ada lelaki mahupun perempuan.
[2]
Secara jelasnya, antara perkara yang membatalkan puasa adalah dengan memasukkan sesuatu ke rongga dalam (ruang selepas halkum hingga usus dan tali perut) melalui ruang yang sedia terbuka  (
manfaz maftuh
) iaitu mulut, telinga,
qubul
 dan
dubur
 sama ada lelaki mahupun perempuan. Rongga itu sama ada ia mempunyai kuasa memproses makanan dan ubat ataupun tidak. Sekiranya memasukkan sesuatu melaluinya sehingga sampai ke rongga dalam badan maka terbatal puasanya.
[3]
Pengarang kitab
al-Fiqh al-Manhaji

juga ada menyebut bahawa salah satu daripada perkara yang membatalkan puasa
ialah “sampainya suatu ain ke jauh (rongga) daripada saluran yang terbuka. Ain itu adalah suatu yang boleh dilihat dengan mata kasar. Jauf pula ialah bahagian otak
[4]
 atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”
[5]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan ikhtiarnya sendiri. Dan dia mengetahui perbuatan tersebut adalah dilarang ketika berpuasa.
[6]
Definisi Pemutihan Gigi
Dalam menjawab persoalan di atas, kami perlu dijelaskan terlebih dahulu tentang maksud rawatan pemutihan gigi. Menurut portal MyHealth Kementerian Kesihatan Malaysia, “Pemutihan Gigi ” adalah untuk membuatkan warna gigi yang gelap kelihatan lebih putih.
Rawatan pemutihan gigi adalah satu cara yang berkesan untuk mencerahkan warna asal gigi tanpa memotongnya. Ia mungkin tidak dapat menukarkan warna gigi tersebut sepenuhnya tetapi, mampu mencerahkan warna asal.
Hydrogen peroxide
 atau
carbamide peroxide
 merupakan bahan aktif yang sering digunakan dalam produk pemutihan gigi.
Terdapat beberapa teknik yang berbeza untuk proses pemutihan gigi. Ia bergantung kepada pelbagai punca perubahan warna tersebut. Tidak kira apa teknik pemutihan atau bahan pemutihan yang sedang digunakan, mod tindakannya adalah sama, iaitu melibatkan tindakbalas pengoksidaan dan seterusnya menyebabkan pembebasan molekul oksigen. Molekul oksigen inilah yang menembusi gigi dan membebaskan molekul pigmen menyebabkan gigi menjadi putih.
Bagi pemutihan gigi tidak vital, pada asasnya terdapat tiga pilihan yang berbeza untuk pemutihan gigi jenis ini, iaitu: Perlunturan “Berjalan”, Pelunturan Di Dalam / Di Luar dan Pelunturan Di Surgeri.
[7]
 Manakala bagi pemutihan gigi vital, antara cara proses pemutihan dijalankan adalah melalui kaedah pelunturan profesional. Pada mulanya, pelindung getah atau gel akan diletakkan pada gusi untuk melindungi tisu lembut mulut. Kemudian bahan pemutih disapu terus pada gigi atau menggunakan
tray
 khas yang sesuai dengan mulut seseorang. Selain itu, pada masa ini terdapat penggunaan laser atau
power whitening
 untuk pemutihan gigi. Cahaya atau laser dipancarkan ke permukaan gigi untuk mengaktifkan bahan kimia. Prosedur ini lebih cepat menghasilkan perubahan warna gigi yang dikehendaki.
[8]
Rawatan Pemutihan Gigi Ketika Berpuasa
Berbalik kepada persoalan di atas,
hukum bagi rawatan memutihkan gigi adalah harus dan dibolehkan selama mana tidak menelan air semasa proses rawatan
.
Hal ini adalah berdasarkan pandangan Keputusan
Majma’ al-Fiqhi al-Islami
 yang menjelaskan bahawa
perkara berikut tidak membatalkan puasa, iaitu:

“
Menampal, mencabut, mengorek dan mencuci gigi atau menggunakan alatan dan berus gigi, dengan syarat tiada apa-apa bahan yang memasuki perut dari prosedur tersebut.”
[9]
Hal ini juga bertepatan dengan keputusan yang dikeluarkan oleh Jabatan Kemajuan Islam Malaysia (JAKIM) dalam buku Garis Panduan Berpuasa Bagi Pesakit yang menyebut:
“Perkara-perkara yang berkaitan rawatan perubatan yang tidak membatalkan puasa ialah…Melakukan prosedur tampalan gigi, cabutan atau pembersihan gigi dan memberus gigi menggunakan siwak (tooth cleanser) dengan syarat individu tersebut tidak menelan apa-apa bahan semasa prosedur rawatan tersebut.”
[10]
Selain itu, Dar al-Ifta’ al-Misriyyah pernah mengeluarkan pandangan yang hampir sama, tetapi berkenaan isu mencabut gigi ketika sedang berpuasa. Dijelaskan:
“Mencabut gigi bagi orang yang sedang berpuasa adalah dibolehkan, dan tidak membatalkan puasanya jika tidak ada sesuatu apa pun yang masuk ke dalam perutnya. Dan keluarnya darah disebabkan mencabut gigi itu tidaklah memberi kesan terhadap puasa. Tetapi, wajib bagi orang yang berpuasa untuk menjaga daripada tertelannya darah
.”
[11]
Penutup
Berdasarkan nas dan keterangan di atas, kami nyatakan bahawa
hukum bagi rawatan memutihkan gigi adalah harus dan dibolehkan selama mana tidak menelan air semasa proses rawatan
.
Semoga Allah mengurniakan kepada kita kefahaman dalam agama dan dapat menjalani ibadah puasa dengan sempurna.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Surah al-Baqarah (187)
[2]
 Lihat
al-Mu’tamad fi al-Fiqh al-Syafie
,
 2/181
[3]
 Lihat
al-Muktamad fi al-Fiqh al-Syafie
,
 2/181
[4]
 Istilah otak di sini merujuk kepada kawasan yang berdekatan dengan otak. Kajian saintifik moden menunjukkan bahawa saluran hidung tidak sampai secara terus kepada bahagian dalam otak. Wallahua’lam.
[5]
 Lihat
al-Fiqh al-Manhaji
,
1/342
[6]
 Lihat
Nihayah al-Zain
, 1/187
[7]
 Lihat lebih lanjut di pautan ini
http://www.myhealth.gov.my/pemutihan-gigi-tidak-vital/
[8]
 Lihat
http://www.myhealth.gov.my/pemutihan-gigi-gigi-vital-2/
 ;
http://www.myhealth.gov.my/pemutihan-gigi-tidak-vital/
[9]
 Lihat
Keputusan Majma’ al-Fiqhi al-Islami
, No. 93 (1/10) pada 23-28 Safar tahun 1418H bersamaan 28 Jun – 3 Julai 1997
[10]
 Lihat
Garis Panduan Berpuasa Bagi Pesakit
, hlm. 6
[11]
 Lihat https://www.elwatannews.com/news/details/6038185


#96 Bayar Hutang Guna Duit Haram

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Adakah dibolehkan untuk membayar hutang menggunakan hasil wang haram seperti kemenangan hasil judi?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Hutang adalah hak milik sesuatu barangan kepada orang lain dengan syarat orang tersebut memulangkan semula gantinya tanpa sebarang tambahan.
[1]
Hutang adalah satu tanggungjawab untuk dibayar bagi setiap penghutang, namun matlamat untuk membayar hutang tidak menghalalkan perkara yang haram seperti mendapatkannya daripada sumber yang haram seperti mencuri, berjudi, merompak, menipu dan seumpamanya dengan tujuan untuk membayar hutang. Hal ini kerana punca yang haram tidak mungkin diberi kepada yang lain untuk dihalalkan atau juga akan diberi pahala dengan sebab tersebut. Seseorang Islam amat perlu melihat kepada punca dapatan rezekinya dan juga punca bagaimana ia dibelanjakannya. Hal ini amat penting untuk difahami oleh setiap orang Islam. Daripada Abu Barzah al-Aslami RA, bahawa Nabi SAW bersabda:
لَا تَزُولُ قَدَمَا عَبْدٍ يَوْمَ الْقِيَامَةِ حَتَّى يُسْأَلَ عَنْ عُمُرِهِ فِيمَا أَفْنَاهُ وَعَنْ عِلْمِهِ فِيمَ فَعَلَ وَعَنْ مَالِهِ مِنْ أَيْنَ اكْتَسَبَهُ وَفِيمَ أَنْفَقَهُ وَعَنْ جِسْمِهِ فِيمَ أَبْلَاهُ
Maksudnya
: “
Sentiasalah dua kaki hamba pada hari kiamat berada di situ sehingga ditanya tentang umurnya, bagaimana digunakannya, ilmu apa yang dilakukannya, harta dari mana diperolehinya dan ke mana diinfakkannya dan tubuhnya dengan apa dilakukannya.”
[2]
Justeru pastikan rezeki yang kita perolehi daripada sumber yang halal begitu juga belanjalah kepada tempat yang halal dan diizinkan. Kita diajar supaya mencari rezeki dan memakan dari sumber yang halal. Hal ini berbetulan dengan sebuah hadis yang masyhur, daripada Abi Hurairah R.A, beliau berkata: Rasulullah SAW bersabda:
إنَّ اللَّهَ طَيِّبٌ لَا يَقْبَلُ إلَّا طَيِّبًا، وَإِنَّ اللَّهَ أَمَرَ الْمُؤْمِنِينَ بِمَا أَمَرَ بِهِ الْمُرْسَلِينَ فَقَالَ تَعَالَى: “يَا أَيُّهَا الرُّسُلُ كُلُوا مِنْ الطَّيِّبَاتِ وَاعْمَلُوا صَالِحًا”، وَقَالَ تَعَالَى: “يَا أَيُّهَا الَّذِينَ آمَنُوا كُلُوا مِنْ طَيِّبَاتِ مَا رَزَقْنَاكُمْ” ثُمَّ ذَكَرَ الرَّجُلَ يُطِيلُ السَّفَرَ أَشْعَثَ أَغْبَرَ يَمُدُّ يَدَيْهِ إلَى السَّمَاءِ: يَا رَبِّ! يَا رَبِّ! وَمَطْعَمُهُ حَرَامٌ، وَمَشْرَبُهُ حَرَامٌ، وَمَلْبَسُهُ حَرَامٌ، وَغُذِّيَ بِالْحَرَامِ، فَأَنَّى يُسْتَجَابُ لَهُ؟”.
Maksudnya:
 “
Sesungguhnya Allah Ta’ala Maha Baik dan hanya menerima yang baik. Sesungguhnya Allah telah memerintahkan orang-orang yang beriman untuk (melakukan) perintah yang disampaikan kepada para nabi. Kemudian beliau membaca firman Allah, ‘Wahai rasul-rasul, makanlah dari makanan yang baik-baik dan kerjakanlah amalan yang soleh.’ Dan firman-Nya, ‘Wahai orang-orang yang beriman, makanlah dari makanan yang baik baik yang telah Kami anugerahkan kepadamu. ’Kemudian beliau menceritakan seorang lelaki yang melakukan perjalanan jauh (lama), tubuhnya diliputi debu lagi kusut, dia menadah tangannya ke langit dan berdoa, ‘Ya Rabbku, ya Rabbku’. Akan tetapi makanannya haram, minumannya haram, dan ia diberi makan dengan yang haram. Maka bagaimana mungkin doanya dikabulkan?
”
[3]
Tayyib bermaksud suci bersih dari segala kekurangan. Dikatakan tayyib sebagai salah satu sifat Allah.
[4]
Kami tegaskan bahawa
hukum membayar hutang dengan wang yang datang daripada sumber yang haram, adalah haram walaupun dengan tujuan untuk membayar hutang
. Kami akhiri dengan doa:
اللَّهُمَّ إِنِّي أَسْأَلُكَ عِلْمًا نَافِعًا ، وَرِزْقًا طَيِّبًا ، وَعَمَلاً مُتَقَبَّلاً
Maksudnya:

Ya Allah, aku memohon kepada-Mu ilmu yang bermanfaat, rezeki yang baik dan amalan yang diterima.
Wallahua`lam.
Bertarikh 12 November 2021 M bersamaan  7 Rabiaul Akhir 1443 H

[1]
 Lihat
al-Fiqh al-Manhaji
, (6/82),
Mughni al-Muhtaj
, (2/117) dan
al-Taqrirat al-Sadidah, Qism al-Buyu’
, (hlm. 45)
[2]
 Riwayat al-Tirmidzi (2417). Beliau menyatakan hadith ini
hasan sahih
[3]
 Riwayat Muslim (1015)
[4]
 Lihat
Ikmal al-Mu’lim,
 3/535


#960 Membayar Zakat Di Luar Tempat Bekerja

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah dibolehkan untuk membayar zakat di tempat lain, sedangkan dia berkerja di tempat lain.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zakat fitrah pada istilahnya ialah sedekah yang wajib dikeluarkan selepas berbuka untuk beraya dan selesainya Ramadan.
[1]
Zakat fitrah adalah salah satu jenis zakat yang diwajibkan orang Islam membayarnya setiap tahun. Ia mula difardhukan pada tahun ke dua hijrah ketika difardhukan puasa Ramadhan. Daripada Ibn Umar R.Anhuma  dia berkata:
فَرَضَ رَسُولُ اللَّهِ صَلَّى اللهُ عَلَيْهِ وَسَلَّمَ زَكَاةَ الفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ عَلَى العَبْدِ وَالحُرِّ، وَالذَّكَرِ وَالأُنْثَى، وَالصَّغِيرِ وَالكَبِيرِ مِنَ المُسْلِمِينَ، وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلاَةِ
Maksudnya:

“Rasulullah SAW mewajibkan pelaksanaan zakat fitrah dengan segantang tamar, atau segantang barli ke atas hamba dan orang yang merdeka, lelaki dan perempuan, yang muda dan yang tua, daripada kalangan Muslimin, dan baginda menyuruh agar ditunaikan sebelum manusia keluar menuju solat (Hari Raya).”
[2]
Imam al-Nawawi menyatakan:  Di sisi ulama mazhab Imam al-Syafie, pendapat yang paing sahih tentang penentuan kadar dan jenis zakat fitrah adalah mengikut غالب قوت البلد (jenis makanan ruji bagi majoriti penduduk).
[3]
Syeikh Muhammad al-Zuhaili menyatakan: Zakat Fitrah telah ditetapkan kadarnya, wajib dikeluarkan ketika matahari terbenam pada hari terakhir bulan Ramadhan, dengan syarat-syarat yang ditetapkan, bagi setiap
mukallaf
 dan orang yang dibawah tanggungan nafkahnya.
[4]
Syarat-syarat wajib bagi menunaikan zakat fitrah adalah:
Al-Islam, diwajibkan juga kepada orang yang murtad selepas ia memeluk islam.
Waktu, sesungguhnya telah ditetapkan waktu diwajibkannya. Iaitu ketika terbenamnya matahari pada hari yang terakhir bulan Ramadhan
Berkemampuan untuk mengeluarkan zakat fitrah ketika waktu diwajibkan zakat. Sekiranya kemampuannya itu selepas waktunya maka tidak diwajibkan.
[5]
Membayar Zakat Di luar Tempat Dia Bekerja
Lajnah al-Daimah di dalam fatwanya menyebut: Ukuran zakat fitrah adalah satu sa’ daripada kurma, gandum, kismis, keju atau makanan. Waktunya adalah malam Eid al-Fitri sehingga sebelum solat hari raya. Diperbolehkan untuk membayarnya dua atau tiga hari awal sebelumnya. Diberikan kepada orang fakir daripada kalangan umat Islam di negara tempat mengeluarkannya.
Diperbolehkan membayar kepada orang fakir di negara lain dimana penduduknya lebih memerlukan
. Imam masjid dan seumpamanya yang mempunyai amanah diperbolehkan mengumpulkan dan membahagikan kepada orang-orang fakir yang mana ia boleh sampai kepada orang yang berhak sebelum solat hari raya. Kadarnya tidak mengikuti mata wang, tetapi kadarnya telah ditetapkan oleh agama iaitu satu sa’. Orang yang tidak mempunyai kemampuan yang cukup untuk keperluannya sewaktu hari raya untuk dirinya dan nafkah tanggungan bawahnya, maka kewajiban membayar zakat gugur daripadanya. Tidak diperbolehkan menggunakan zakat ini untuk pembangunan masjid atau hal ehwal kebaikan.”
[6]
Kesimpulan
Setelah meneliti pendapat berkenaan isu ini,
zakat fitrah wajib dibayar berdasarkan kepada di mana seseorang itu berada ketika masuknya waktu wajib untuk zakat fitrah iaitu bermula pada malam hari raya sehingga sampai sebelum solat hari raya
 walaupun di luar kawasan dia berkerja. Hal ini kerana perintah membayar zakat tidak terikat dengan tempat, tetapi ia terikat dengan waktu sebagaimana riwayat Ibn Umar R.Anhuma:
وَكَانُوا يُعطُونَ قَبلَ الفِطرِ بِيَومٍ أَو يَومَينِ
Maksudnya:
Orang ramai membayarnya sehari atau dua hari sebelum Aidilfitri.
[7]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
 Haasyiah as-Syalabi Syarh al-Zailaie
(1/306) dan
Nail al-Maarib
(1/255).
[2]
 Riwayat al-Bukhari (1503)
[3]
 Lihat
al-Majmu` Syarh al-Muhazzab
, 6/132
[4]
 Lihat
al-Muktamad fi al-Fiqh al-Syafi’e
, 2/95
[5]
 Ibid, 2/98
[6]
 Lihat
Fatawa al-Lajnah al-Daimah,
9/369-370
[7]
 Riwayat al-Bukhari (1511)


#961 Perempuan Yang Mendapat Biasiswa Membayar Zakat Fitrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah seorang perempuan yang belajar di luar negara yang mendapat biasiswa boleh membayar zakat fitrah bagi dirinya sendiri tanpa melibatkan walinya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zakat fitrah adalah salah satu jenis zakat yang diwajibkan orang Islam membayarnya setiap tahun. Ia mula difardhukan pada tahun ke dua hijrah ketika difardhukan puasa Ramadhan. Daripada Ibn Umar R.Anhuma  dia berkata:
فَرَضَ رَسُولُ اللَّهِ صَلَّى اللهُ عَلَيْهِ وَسَلَّمَ زَكَاةَ الفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ عَلَى العَبْدِ وَالحُرِّ، وَالذَّكَرِ وَالأُنْثَى، وَالصَّغِيرِ وَالكَبِيرِ مِنَ المُسْلِمِينَ، وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلاَةِ
Maksudnya:

“Rasulullah SAW mewajibkan pelaksanaan zakat fitrah dengan segantang tamar, atau segantang barli ke atas hamba dan orang yang merdeka, lelaki dan perempuan, yang muda dan yang tua, daripada kalangan Muslimin, dan baginda menyuruh agar ditunaikan sebelum manusia keluar menuju solat (Hari Raya).”
[1]
Imam al-Nawawi menyatakan:  Di sisi ulama mazhab Imam al-Syafie, pendapat yang paing sahih tentang penentuan kadar dan jenis zakat fitrah adalah mengikut غالب قوت البلد (jenis makanan ruji bagi majoriti penduduk).
[2]
Syeikh Muhammad al-Zuhaili menyatakan: Zakat Fitrah telah ditetapkan kadarnya, wajib dikeluarkan ketika matahari terbenam pada hari terakhir bulan Ramadhan, dengan syarat-syarat yang ditetapkan, bagi setiap
mukallaf
 dan orang yang dibawah tanggungan nafkahnya.
[3]
Syarat-syarat wajib bagi menunaikan zakat fitrah adalah:
Al-Islam, diwajibkan juga kepada orang yang murtad selepas ia memeluk islam.
Waktu, sesungguhnya telah ditetapkan waktu diwajibkannya. Iaitu ketika terbenamnya matahari pada hari yang terakhir bulan Ramadhan
Berkemampuan untuk mengeluarkan zakat fitrah ketika waktu diwajibkan zakat. Sekiranya kemampuannya itu selepas waktunya maka tidak diwajibkan.
[4]
Menunaikan Zakat Fitrah
Zakat fitrah diwajibkan ke atas dirinya sendiri, dam setiap orang yang wajib diberi nafkah olehnya. Mereka itu termasuklah isterinya, usul dan furu’ (keturunannya) daripada lelaki atau perempuan dengan syarat mereka ini tergolong dalam golongan fakir miskin.
[5]
Jika seseorang itu menafkahi (menanggung) seseorang atas sebab nikah (isteri, anak-anak), kaum kerabat (ibu ayah, saudara) dan khidmat (hamba) maka wajib seseorang itu membayarkan zakat fitrah bagi tanggungannya jua. Kaedah menyatakan:
كُلُّ مَن تَلْزَمُهُ نَفْقَةُ غَيْرِهِ تَلْزَمُهُ فِطْرَتُهُ
Maksudnya:

Sesiapa yang wajib menafkahi seseorang, wajib juga menunaikan zakat fitrah bagi tanggungannya.
[6]
Justeru secara umumnya wajib ke atas
usul
 (penanggung nafkah) untuk membayarkan zakat anak perempuannya.  Namun begitu, ini tertakluk kepada tiga syarat wajib
Usul
 berkemampuan daripada segi ekonomi.
Furu`
 (anak-anak) masih lagi kecil, belum baligh
Furu`
 ialah seorang yang faqir tidak mampu berkerja.
[7]
Maka, jika seorang anak perempuan tidak memenuhi syarat-syarat wajib ini maka tidak wajib ke atas ayahnya untuk menafkahinya seterusnya membayarkan zakat fitrah bagi pihaknya.
Kesimpulan
Justeru, dalam kes di atas, kami cenderung kepada pandangan bahawa seorang perempua wajib membayar sendiri zakat fitrah jika dia berkemampuan khususnya kerana mendapat tajaan penuh ketika belajar.  Namun begitu, jika bapa perempuan itu mahu membayarkan zakat fitrah bagi anak perempuannya maka hukumnya adalah harus dan sah tetapi dengan  mendapat keizinannya.
Syeikh Muhammad Zuhaili di dalam kitabnya menyatakan tidak diharus bagi seseorang itu menunaikan zakat fitrah kepada orang lain (ajnabi) melainkan mendapat keizinannya. Serta tidak sah sekiranya ia menunaikannya tanpa mendapat keizinan. Ini kerana zakat fitrah itu ibadah dan tidak akan tertunai melainkan mendapat keizinan daripadanya. Namun sekiranya mendapay keizinan maka tertunailah zakat fitrahnya.
[8]
Daripada segi hukum, zakat fitrah sah dibayar sendiri kepada asnaf, atau menggunakan wakil. Wajib disertakan niat ketika menyerahkan kepada asnaf, atau wakil dengan
sighah
 seperti: Ini fardhu zakat daripada hartaku, Ini fardu sedekah daripada hartaku, inilah dia zakat daripada hartaku yang difardukan, atau yang diwajibkan. Ini bagi membezakan dengan sedekah sunat, nazar dan kafarah.
[9]
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat al-Bukhari (1503)
[2]
 Lihat
al-Majmu` Syarh al-Muhazzab
, 6/132
[3]
 Lihat
al-Muktamad fi al-Fiqh al-Syafi’e
, 2/95
[4]
 Ibid, 2/98
[5]
 Lihat
al-Mausu’ah al-Fiqhiyah al-Kuwaitiyah
, 23/339
[6]
 Lihat
Taqrirat al-Sadidah,
 hlm. 419
[7]
 Lihat
al-Muktamad fi al-Fiqh al-Syafi’e
, 4/288-289
[8]
 Ibid, 2/102
[9]
 Ibid, 2/127-128


#962 Status Hadith Berkenaan Kelebihan Orang Yang Berumur 40 Tahun Dan Ke Atas

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Apakah status hadith yang menyatakan bermulanya umur 40, maka Allah akan meringankan hisabnya. Apabila seorang hamba itu sampai umur 60, maka Allah akan mengurniakannya perasaan ingin bertaubat kepadanya. Apabila seorang hamba itu sampai umur 70, maka akan dikasihi penduduk langit. Apabila seorang hamba itu sampai umur 80 tahun, maka Allah akan menetapkan ganjaran kebaikannya dan menghapuskan daripadanya dosa-dosa. Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Berdasarkan persoalan di atas, yang dimaksudkan adalah sebagaimana riwayat daripada Uthman bin Affan RA, bahawa Rasulullah SAW bersabda:
الْعَبْدُ الْمُسْلِمُ إِذَا بَلَغَ خَمْسِينَ سَنَةً خَفَّفَ اللَّهُ حَسَنَاتِهِ، وَإِذَا بَلَغَ سِتِّينَ رَزَقَهُ اللَّهُ الْإِنَابَةَ إِلَيْهِ، وَإِذَا بَلَغَ سَبْعِينَ سَنَةً أَحَبَّهُ أَهْلُ السَّمَاءِ، فَإِذَا بَلَغَ ثَمَانِينَ سَنَةً ثَبَّتَ اللَّهُ حَسَنَاتِهِ، وَمَحَا سَيِّئَاتِهِ، فَإِذَا بَلَغَ تِسْعِينَ سَنَةً غَفَرَ اللَّهُ لَهُ مَا تَقَدَّمَ مِنْ ذَنْبِهِ وَمَا تَأَخَّرَ، وَشَفَّعَهُ اللَّهُ – عَزَّ وَجَلَّ – فِي أَهْلِ بَيْتِهِ، وَكُتِبَ فِي السَّمَاءِ أَسِيرَ اللَّهِ فِي الْأَرْضِ
Maksudnya:

Apabila seorang hamba itu mencecah usia empat puluh, Allah akan meringankan baginya hisabnya. Lalu apabila dia mencecah usia enam puluh, Allah mengurniakannya (keinginan) kembali kepada-Nya. Lalu apabila dia mencecah usia tujuh puluh, Dia menjadikan penduduk langit mencintainya. Lalu apabila dia mencecah usia lapan puluh tahun, Allah mengekalkan kebaikannya dan menghapuskan buatnya keburukannya. Lalu apabila dia mencecah usia sembilan puluh tahun, Allah mengampunkan buatnya dosanya yang telah berlalu dan yang akan datang. Allah juga menerima syafaatnya buat ahli keluarganya, serta ditulis buat penduduk langit: Tawanan Allah di bumi-Nya.
[1]
Hadith ini  dalam daripada sudut makna datang daripada jalur tujuh orang sahabat, iaitu Anas bin Malik, Uthman bin Affan, Abu Hurairah, Abdullah bin Umar, Abdullah bin Abbas, Syaddad bin Aus, dan Abdullah bin Abu Bakar Al-Siddiq, dan yang paling masyhur di antara hadith-hadith ini ialah Hadith Anas bin Malik RA yang datang dari banyak jalur dan sebahagiannya diriwayatkan oleh al-Hafiz Abu Ya’la dalam
Musnad
nya
[2]
Hadith ini juga disebut oleh Syeikh Masyhur bin Hasan Ali Salman dalam kitabnya
Silsilah al-Ahadith al-Dha’ifah wa al-Maudhu‘ah Mujarradah ‘An al-Takhrij.
[3]
Pandangan Ulama’ Hadith Berkenaan Status Hadith Ini
Imam al-Baihaqi berkata: Hadith ini diriwayatkan daripada pelbagai lafaz dan wajah, dan yang paling masyhur ialah daripada Anas bin Malik RA, diriwayatkan juga daripada Uthman, dan semuanya dhaif.
[4]
Ibn al-Jauzi berkata: Hadith ini tidak sahih dari Rasulullah SAW.
[5]
Ibn Hajar al-Asqalani menukilkan kalam al-Hafiz al-Iraqi berkenaan hadith ini, katanya: Hadith ini palsu secara
qat’ie.
[6]
Ibn Kathir berkata: Hadith ini
gharib
 (pelik), dan mengandungi kemunkaran dan bantahan yang kuat.
[7]
Setelah meneliti kata-kata ahli ilmu tentang hadith-hadith ini, menunjukkan bahawa hadith ini semuanya lemah daripada setiap jalur yang ada dan tidak boleh menguatkan antara satu sama lain.
Syarah Hadith
Akan tetapi, jika hadith ini sahih sekalipun, ia hanya ditujukan kepada orang yang beristiqamah dalam ketaatan. Hal ini kerana mereka ini dimuliakan oleh Allah SWT dengan apa yang terdapat dalam hadith ini. Namun begitu, bagi ahli fasiq dan maksiat, mereka tidak layak untuk penghormatan walaupun umur mereka telah lanjut.
Ibn Hajar al-Asqalani menyatakan: Takhrij hadith ini bagiku, tidak ada yang menetapkan bahawa hadith ini sahih. Namun begitu, jika lafaz hadith ini bersifat umum, ia hanya khusus untuk sesetengah orang sahaja, dan bukan untuk semua orang. Hal ini kerana umur tersebut secara umumnya berlaku kepada semua orang, dan ia semestinya khusus untuk orang Islam, kerana orang-orang kafir, Allah SWT tidak akan melindungi mereka, tidak mengabaikan perbuatan buruk mereka, tidak mengampuni dosa mereka, dan juga tidak memberi syafaat untuk mereka. Dan jika dikhususkan istilah umum itu padaperkara yang khusus, maka ia boleh juga khusus untuk sebahagian orang Islam dan bukan kepada sebahagian yang lain, contohnya khusus untuk seseorang selain orang yang fasiq, iaitu khusus untuk orang-orang baik dan soleh, maka tidak ada halangan bagi Allah untuk memberkati orang yang memiliki sifat-sifat ini sebagaimana yang disebutkan dalam khabar ini. Sesiapa yang mendakwa hal ini adalah khilaf, maka dia wajib menjelaskannya.
Wallahu al-Musta’an
(Allah sebaik-baik penolong)
.
[8]
Ibn al-Jauzi menyebutkan dalam bukunya
Soid al-Khatir
sebuah peringatan berkenaan  berlalunya masa seseorang, dan apa yang dia hadapinya. Katanya: Orang yang bijak ialah orang yang memahami dimensi masa, kerana sebelum balighnya seorang lelaki, dia tidak sebaya umurnya. Maka apabila sudah cukup umurnya, maka ketahuilah bahawa sesungguhnya itu adalah waktu untuk berjihad melawan nafsunya, belajar ilmu. Jika direzekikan dengan anak, maka itu adalah waktu mencari rezeki, dan apabila dia mencapai umur empat puluh, maka selesailah kesempurnaannya. Dan apabila sampai ajalnya, maka kembalilah dia ke tanah. Seolah-olah remaja itu menaiki tangga sehingga umurnya mencecah empat puluh tahun dan merosot. Jadi, apabila dia berumur empat puluh tahun, dia harus memberi perhatian untuk persediaannya pada kehidupan akhirat, Dan semakin tinggi umurnya, hendaklah dia semakin bertambah rajin. Maka jika dia masuk umur lapan puluhan, itu tidak lain hanyalah perpisahan, dan tidak ada yang tersisa daripada hidupnya kecuali penyesalan atas kelalaian, atau ibadah karena kelemahan. Kita memohon kepada Allah SWT Yang Maha Tinggi, Yang Maha Agung, untuk menyedarkan kita sepenuhnya, memalingkan kelalaian daripada kita, dan menjadikan kita untuk melakukan amal soleh yang dengannya kita akan selamat daripada penyesalan pada Hari Akhirat kelak.”
[9]
Kesimpulan
Berdasarkan perbahasan di atas dan juga kalam ulama’ hadith berkenaan hadith ini,
kami menyatakan bahawa hadith ini lemah dan tidak ada dalam kalangan ulama’ hadith yang meng
sahih
kan hadith ini
, bahkan terdapat dalam kalangan ulama’ hadith yang menyatakan bahawa hadith ini munkar dan palsu sebagaimana yang dinyatakan oleh Ibn al-Jauzi dan al-Hafiz al-Iraqi.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat Abu Ya’la di dalam Musnadnya (6/351) dan Ibn Jauzi di dalam
al-Maudhu’at
, (1/180)
[2]
 Lihat
Musnad Abu Ya’la al-Musili
, 6/351
[3]
 Lihat
Silsilah al-Ahadith al-Dha’ifah wa al-Maudhu‘ah Mujarradah ‘An al-Takhrij
, hlm. 516 (hadith no. 2742)
[4]
 Lihat
al-Zuhd,
 hlm. 646
[5]
 Lihat
al-Maudhu’at,
 1/180
[6]
 Lihat
al-Qaul al-Musaddad,
 hlm. 9
[7]
 Lihat
Tafsir al-Quran al-‘Azim,
 5/397
[8]
 Lihat al-Qaul al-Musaddad, hlm. 22-24
[9]
 Lihat
Soid al-Khatir
, hlm. 278


#963 Waktu Wajib Untuk Membayar Zakat Fitrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Bilakah waktu yang diwajibkan untuk membayar zakat fitrah?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Zakat fitrah pada istilahnya ialah sedekah yang wajib dikeluarkan selepas berbuka untuk beraya dan selesainya Ramadan.
[1]
Zakat fitrah adalah salah satu jenis zakat yang diwajibkan orang Islam membayarnya setiap tahun. Ia mula difardhukan pada tahun ke dua hijrah ketika difardhukan puasa Ramadhan. Daripada Ibn Umar R.Anhuma  dia berkata:
فَرَضَ رَسُولُ اللَّهِ صَلَّى اللهُ عَلَيْهِ وَسَلَّمَ زَكَاةَ الفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ عَلَى العَبْدِ وَالحُرِّ، وَالذَّكَرِ وَالأُنْثَى، وَالصَّغِيرِ وَالكَبِيرِ مِنَ المُسْلِمِينَ، وَأَمَرَ بِهَا أَنْ تُؤَدَّى قَبْلَ خُرُوجِ النَّاسِ إِلَى الصَّلاَةِ
Maksudnya:

“Rasulullah SAW mewajibkan pelaksanaan zakat fitrah dengan segantang tamar, atau segantang barli ke atas hamba dan orang yang merdeka, lelaki dan perempuan, yang muda dan yang tua, daripada kalangan Muslimin, dan baginda menyuruh agar ditunaikan sebelum manusia keluar menuju solat (Hari Raya).”
[2]
Imam al-Nawawi menyatakan:  Di sisi ulama mazhab Imam al-Syafie, pendapat yang paing sahih tentang penentuan kadar dan jenis zakat fitrah adalah mengikut غالب قوت البلد (jenis makanan ruji bagi majoriti penduduk).
[3]
Syeikh Muhammad al-Zuhaili menyatakan: Zakat Fitrah telah ditetapkan kadarnya, wajib dikeluarkan ketika matahari terbenam pada hari terakhir bulan Ramadhan, dengan syarat-syarat yang ditetapkan, bagi setiap
mukallaf
 dan orang yang dibawah tanggungan nafkahnya.
[4]
Syarat-syarat wajib bagi menunaikan zakat fitrah adalah:
Al-Islam, diwajibkan juga kepada orang yang murtad selepas ia memeluk islam.
Waktu, sesungguhnya telah ditetapkan waktu diwajibkannya. Iaitu ketika terbenamnya matahari pada hari yang terakhir bulan Ramadhan
Berkemampuan untuk mengeluarkan zakat fitrah ketika waktu diwajibkan zakat. Sekiranya kemampuannya itu selepas waktunya maka tidak diwajibkan.
[5]
Waktu Wajib Untuk Membayar Zakat Fitrah
Para ulama telah khilaf kepada beberapa pendapat antaranya:
Mazhab Hanafi menyatakan waktu wajib zakat fitrah bila keluarnya fajar pada hari raya. Ini juga salah satu pendapat yang di
tashih
kan oleh Mazhab Maliki.
Mazhab Syafie mengikut yang
azhar
 dan Hanbali berpendapat bahawa waktu wajib zakat fitrah bermula dengan tenggelamnya matahari pada hari akhir Ramadan (malam Raya). Ini juga pendapat sebahagian Mazhab Maliki.
Mengeluarkan Sebelum Waktu Wajib
Dalam hal ini para ulama telah khilaf kepada beberapa pendapat:
Mazhab Maliki dan Hanbali berpendapat harus mendahulukannya daripada waktunya dua hari berdasarkan kepada kenyataan Ibn Umar R.Anhuma berkata:
كَانُوا يُعْطُونَ صَدَقَةَ الفِطْر قَبْلَ العِيدِ بِيَومٍ او يَوْمَينِ

Maksudnya
 :
“Mereka di kalangan sahabat menunaikan zakat fitrah sebelum hari raya sehari atau dua hari.”
[6]
Pendapat Mazhab al-Syafi’ie sunat dikeluarkannya sebelum solat hari raya dan makruh melewatkannya sehingga selesai solat.
Pendapat sebahagian ulama Hanafi bahawa harus mendahuluinya hanya pada bulan Ramadan sahaja. Inilah pendapat yang di
tashih
kan dalam Mazhab Hanafi dan juga dalam Mazhab al-Syafi’ie.
[7]
Kesimpulan
Sebagai kesimpulan, kami menyatakan bahawa
waktu wajib untuk membayar zakat fitrah ialah ketika terbenamnya matahari pada akhir Ramadhan sehingga ke waktu sebelum solat raya sebagaimana pendapat dalam mazhab al-Syafi’ie
. Namun dibolehkan juga untuk membayar zakat fitrah dua atau tiga hari sebelum hari raya ataupun ketika bermulanya awal Ramadhan sebagaimana juga pendapat dalam mazhab al-Syafi’ie.
Akhirnya, semoga dengan sedikit penjelasan yang diberikan ini mampu memberikan kepada kita sedikit kefahaman dalam menjalani kehidupan seharian yang lebih baik. Amin.
Wallahua`lam
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
 Haasyiah as-Syalabi Syarh al-Zailaie
(1/306) dan
Nail al-Maarib
(1/255).
[2]
 Riwayat al-Bukhari (1503)
[3]
 Lihat
al-Majmu` Syarh al-Muhazzab
, 6/132
[4]
 Lihat
al-Muktamad fi al-Fiqh al-Syafi’e
, 2/95
[5]
 Ibid, 2/98
[6]
 Riwayat al-Bukhari (1511)
[7]
 Lihat

Al-Umm,
2/75,

Badai’ As-Shanai’
,
2/74,

Al-Majmu’,

6/87.


#964: Anak bawah Tanggungan Ingin Bayar Sendiri Zakat Fitrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah dibolehkan bagi anak yang berada di bawah tanggungan bapanya untuk dia membayar sendiri zakat fitrah yang diwajibkan? Dan benarkah sememangnya wajib ke atas bapa untuk mengeluarkan zakat fitrah terhadap anak-anaknya? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Kami mulakan dengan takrif zakat fitrah iaitu kadar yang tertentu daripada harta yang wajib dikeluarkan oleh setiap mukallaf bagi dirinya dan orang yang di bawah tanggungannya setelah matahari terbenam pada hari terakhir bulan Ramadhan, dengan syarat-syarat tertentu.
[1]
Dalam sebuah hadis yang diriwayatkan oleh Ibnu Umar R.A, beliau berkata:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ فَرَضَ زَكَاةَ الْفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى كُلِّ حُرٍّ أَوْ عَبْدٍ، ذَكَرٍ أَوْ أُنْثَى، مِنَ الْمُسْلِمِينَ
Maksudnya
:
“Rasulullah SAW telah mewajibkan Zakat Fitrah, iaitu segantang tamar atau segantang gandum (pada bulan Ramadhan) atas setiap orang Islam, sama ada yang merdeka atau hamba, lelaki atau perempuan.”
[2]
Zakat fitrah diwajibkan dengan tiga syarat:
Pertama
: Islam.
Zakat fitrah diwajibkan atas orang Islam sahaja. Tidak wajib zakat fitrah atas orang kafir sebagai kewajipan yang dituntut di dunia.
Kedua
: Terbenam matahari pada hari terakhir bulan Ramadhan.
Sesiapa yang meninggal dunia selepas matahari terbenam pada hari tersebut, wajib zakat fitrah atasnya sama ada meninggal dunia setelah dia mampu mengeluarkannya atau sebelumnya. Namun tidak wajib zakat atas bayi yang baru dilahirkan selepas matahari terbenam, dan sesiapa sahaja yang meninggal dunia sebelum matahari terbenam. Sementara bayi yang dilahirkan sebelum matahari terbenam wajib dikeluarkan zakat fitrahnya.
Ketiga
: Memiliki harta yang melebihi keperluan untuk makan bagi diri dan tanggungannya pada siang dan malam raya, serta keperluan tempat tinggal dan khadam jika perlu.
Seseorang tidak wajib mengeluarkan zakat fitrah jika hartanya tidak mencukupi untuk perbelanjaan pada malam dan siang hari raya bagi diri dan tanggungannya. Bagaimanapun sekiranya dia mempunyai harta yang mencukupi untuk perbelanjaan pada siang dan malam raya sahaja dan tidak pada hari-hari berikutnya, maka zakat fitrah tetap wajib atasnya tanpa mengambil kira perbelanjaan pada hari-hari selepas raya.
[3]
Antara hikmah diwajibkan zakat fitrah adalah, sepertimana disebut oleh Waki’ bin al-Jarrah: “Zakat fitrah pada bulan Ramadhan itu seperti sujud sahwi ketika solat. Zakat fitrah itu menutup kekurangan ketika berpuasa sepertimana sujud sahwi menutup kekurangan solat.”
[4]
Peranan dan fungsi zakat fitrah juga antaranya boleh dilihat melalui hadis yang diriwayatkan daripada Ibn Abbas R.Anhuma, katanya:
فَرَضَ رَسُولُ اللهِ صلى الله عليه وسلم زَكَاةَ الْفِطْرِ طُهْرَةً لِلصَّائِمِ مِنَ اللَّغْوِ وَالرَّفَثِ ، وَطُعْمَةً لِلْمَسَاكِينِ ، مَنْ أَدَّاهَا قَبْلَ الصَّلاَةِ ، فَهِيَ زَكَاةٌ مَقْبُولَةٌ ، وَمَنْ أَدَّاهَا بَعْدَ الصَّلاَةِ ، فَهِيَ صَدَقَةٌ مِنَ الصَّدَقَاتِ
Maksudnya
:
“Rasulullah SAW telah fardhukan zakat fitrah sebagai penyucian bagi orang yang berpuasa daripada perkara yang lagha dan percakapan yang buruk. Ia juga adalah makanan bagi orang miskin. Sesiapa yang membayarkan sebelum solat (Aidilfitri) maka zakatnya diterima. Sesiapa yang membayarkan selepas daripada solat maka ia hanya dianggap sebagai sedekah.”
[5]
Isu Anak bawah Tanggungan Ingin Bayar Sendiri Zakat Fitrah
Pada asasnya, zakat fitrah merupakan salah satu ibadah daripada ibadah-ibadah yang wajib ditunaikan sendiri oleh seorang Muslim atau melalui wakilnya. Dalam sebuah hadis yang diriwayatkan oleh Ibnu Umar R.A, beliau berkata:
أَنَّ رَسُولَ اللَّهِ صَلَّى اللهُ عَلَيْهِ وَسَلَّمَ فَرَضَ زَكَاةَ الْفِطْرِ صَاعًا مِنْ تَمْرٍ، أَوْ صَاعًا مِنْ شَعِيرٍ، عَلَى كُلِّ حُرٍّ أَوْ عَبْدٍ، ذَكَرٍ أَوْ أُنْثَى، مِنَ الْمُسْلِمِينَ
Maksudnya
:
“Rasulullah SAW telah mewajibkan Zakat Fitrah, iaitu segantang tamar atau segantang gandum (pada bulan Ramadhan) atas setiap orang Islam, sama ada yang merdeka atau hamba, lelaki atau perempuan.”
[6]
Terdapat tiga syarat wajib zakat fitrah iaitu:
Islam
Waktu, iaitu selepas Maghrib hari terakhir Ramadhan dan bermulanya malam raya.
Berkemampuan (
al-yasar
).
[7]
Pada asasnya, adakah bapa wajib membayar zakat fitrah untuk anak-anaknya?
Dalam isu ini, jika anak-anak belum baligh dan mereka mempunyai harta, maka zakat fitrahnya diambil dari harta mereka. Namun, jika mereka tidak mempunyai harta, maka zakat fitrahnya ditanggung oleh bapa mereka.
Imam al-Nawawi berkata: Jika seorang kanak-kanak tidak mempunyai harta, maka zakat fitrahnya dibayar oleh bapanya. Bapanya wajib membayarkannya berdasarkan ijma’ oleh para ulama’ sepertimana dinukilkan oleh Ibn al-Munzir dan lain-lain. Namun, jika anak tersebut mempunyai harta, maka zakat fitrahnya diambil daripada hartanya. Demikian juga pendapat Abu Hanifah, Ahmad, Ishaq dan Abu Thaur.
[8]
Imam Nawawi turut menyebut: Sekiranya seorang kanak-kanak itu kaya, maka nafkah dan zakat fitrahnya diambil daripada hartanya, tidak daripada ayah atau datuknya. Demikian juga pendapat Abu Hanifah, Muhammad, Ahmad dan Ishaq.
[9]
Satu kaedah menyebut:
كُلُّ مَن تَلْزَمُهُ نَفْقَةُ غَيْرِهِ تَلْزَمُهُ فِطْرَتُهُ
Maksudnya
: “
Barangsiapa yang wajib menafkahi seseorang, wajib juga menunaikan zakat fitrahnya.”
Oleh itu, jika seseorang itu menafkahi (menanggung) seseorang atas sebab nikah (isteri, anak-anak), kaum kerabat (ibu ayah, saudara) dan khidmat (hamba) maka wajib juga seseorang itu membayarkan zakat fitrah bagi tanggungannya.
[10]
Kesimpulan
Berdasarkan nas dan keterangan di atas, kami nyatakan seperti berikut:
Pada asasnya, bapa hendaklah mengeluarkan zakat fitrah kepada anak-anak yang masih di bawah tanggungannya. Ini melainkan kanak-kanak tersebut memiliki harta, maka boleh diambil daripada harta tersebut
.
Dalam isu di atas,
jika anak tersebut ingin membayar sendiri, maka boleh untuknya membayar sendiri zakat fitrah tersebut sekiranya memiliki harta dan berkemampuan. Bagi mengelakkan berlaku pembayaran dua kali, maklumkan juga kepada bapanya terlebih dahulu
.
Semoga Allah SWT mengurniakan kepada kita ilmu dan kefahaman dalam melaksanakan setiap titah perintah-Nya. Amin.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Fiqh al-Manhaji
, 1/553
[2]
 Riwayat al-Bukhari (1433) dan Muslim (984)
[3]
 Lihat
al-Fiqh al-Manhaji
,
1/553-554
[4]
 Lihat
al-Mu’tamad fi al-Fiqh al-Syafi’i,
2/96
[5]
 Riwayat Abu Daud (1609)
[6]
 Riwayat al-Bukhari (1433) dan Muslim (984)
[7]
 Lihat
al-Mu’tamad fi al-Fiqh al-Syafie
, 2/97-98
[8]
 Lihat
al-Majmu’ Syarh al-Muhazzab
, 6/141
[9]
 Lihat
al-Majmu’
, 6/120
[10]
 Lihat
al-Taqrirat al-Sadidah
,
hlm. 419


#965: Tertidur Sebelum Berbuka, Terjaga Selepas Masuk Subuh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Ketika bulan Ramadhan, seseorang telah tertidur sebelum berbuka puasa dan hanya tersedar selepas masuk waktu Subuh hari berikutnya. Ini kerana, tempoh waktu antara Maghrib dan Subuh adalah terlalu singkat. Bagaimana keadaan puasa pada hari berikutnya itu, sedangkan puasa pada hari sebelumnya, dia masih belum berbuka. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Puasa adalah salah satu ibadat yang difardhukan oleh Allah SWT kepada hamba-hambanya. Maka, setiap ibadat atau perbuatan yang khusus dilakukan kerana Allah SWT memerlukan niat sebagai membezakan di antara ibadat dan adat kebiasaan seperti membezakan di antara orang yang menahan diri daripada makan dan minum kerana berpuasa dengan orang yang tidak mempunyai makanan untuk dimakan.
Asas kepada kewajipan untuk berniat dalam semua ibadat berdasarkan hadith yang diriwayatkan oleh:
إِنَّمَا الأَعْمَالُ بِالنِّيَّةِ وَإِنَّمَا لاِمْرِئٍ مَا نَوَى
Maksudnya: “
Sesungguhnya setiap amalan itu bermula dengan niat, dan setiap orang (perbuatannya) dikira berdasarkan apa yang diniatkan.”
[1]
Maka, niat berpuasa diletakkan sebagai satu syarat sah puasa seseorang itu. Hal ini disebutkan secara jelas di dalam kitab-kitab fiqh, yang antaranya disebutkan Ibn Qasim:
 (Dan kewajipan-kewajipan puasa itu ada empat perkara): salah satunya, (niat) di dalam hati, sekiranya puasa yang fardhu seperti puasa Ramadhan atau puasa nazar, maka mestilah diniatkan pada waktu malam
.
[2]
Di sisi jumhur fuqaha’, niat puasa Ramadhan hendaklah dilakukan pada setiap hari pada waktu malam seperti yang disebutkan sebelum masuk waktu subuh. Hal ini kerana setiap hari dalam Ramadhan dikira berasingan.
[3]
Antara hujah mereka adalah berdasarkan kepada hadith daripada Hafsah R.Anha, bahawa Nabi SAW bersabda:
مَنْ لَمْ يُبَيِّتْ الصِّيَامَ قَبْلَ الْفَجْرِ فَلَا صِيَامَ لَهُ
Maksudnya:
“Sesiapa yang tidak berniat pada malam hari sebelum fajar, maka tidak ada puasa untuknya.”
[4]
Al-Khatib al-Syirbini berkata: “Berdasarkan hadith ini, niat juga hendaklah dilakukan pada setiap malam. Ini kerana, puasa hari yang satu dan lainnya adalah ibadah yang tersendiri. Sekiranya satu hari puasa terbatal, maka ia tidak membatalkan yang lainnya.”
[5]
Syeikh Taqiyuddin al-Hisni pula berkata: “Niat hendaklah dilakukan pada setiap malam (Ramadhan), kerana setiap hari puasa adalah merupakan ibadah tersendiri. Jika salah satu hari puasa terbatal, ia tidak merosakkkan yang lain.”
[6]
Isu Tertidur Sebelum Berbuka, dan Terjaga Selepas Masuk Waktu Subuh
Dalam menjawab persoalan di atas, kami nyatakan seperti berikut:
Pertama sekali, perlu difahami terlebih dahulu berkenaan salah satu daripada syarat sah puasa, iaitu niat.
Menurut para fuqaha’, terdapat tiga syarat dalam menentukan sesuatu niat itu diambil kira, iaitu:
 Jazam
Niat yang dilakukan hendaklah secara jazam, yakni secara pasti bagi mengeluarkan sebarang bentuk keraguan dan kesangsian daripada niat yang dilakukan itu.
 Ta’yin (Menentukan Niat)
Hal ini dengan maksud, niat yang dilakukan hendaklah ditentukan sama ada puasa yang ingin dilakukan itu adalah puasa Ramadhan, atau puasa nazar atau puasa nazar atau puasa selainnya. Justeru, tidak boleh untuk sekadar berpada dengan menyatakan ingin berpuasa secara mutlak, tanpa dia tentukan puasa apakah yang ingin dilakukannya.
 Tabyit al-Niyyah
Hal ini dengan maksud, berlakunya niat pada malam hari, iaitu sekitar antara waktu terbenamnya matahari sehinggalah terbitnya fajar pada hari berikutnya. Hal ini merupakan syarat di sisi fuqaha’ al-Syafi’iyyah, Malikiyyah dan juga Hanabilah.
Syeikh Taqiyuddin al-Hisni, yang merupakan salah seorang fuqaha’ Syafi’iyyah berkata: “Wajib berniat pada malam hari. Jika sudah berniat pada malam hari (sebelum Subuh), masih dibolehkan makan, tidur dan berjimak. Jika seseorang berniat puasa Ramadhan selepas terbit fajar Subuh, maka tidaklah sah.”
[7]
Antara hujah mereka adalah berdasarkan satu hadith yang diriwayatkan daripada Hafsah binti ‘Umar R.Anha, bahawa Rasulullah SAW bersabda:
مَنْ لَمْ يُبَيِّتِ الصِّيَامَ مِنَ اللَّيْلِ فَلاَ صِيَامَ لَهُ
Maksudnya: “
Sesiapa yang tidak berniat puasa pada malam hari, maka tidak ada puasa baginya
.”
[8]
Di sisi para fuqaha’, penafian yang disebut oleh Rasulullah SAW dalam hadith di atas adalah dikategorikan sebagai
Nafyu al-Sihhah
 (menafikan kesahihan). Oleh itu, ia membawa erti bahawa sesiapa yang tidak melakukan niat puasa pada malam harinya, maka puasa yang ingin dilakukannya pada esok harinya adalah tidak sah.
Selain itu, perkataan ‘صِيَامَ’ yang datang dalam bentuk nakirah dalam hadith di atas juga dijelaskan melalui kaedah berikut:
النَّكِرَةُ فِي سِياقِ النَّفْيِ تُفِيدُ العُمُوم
Maksudnya: “
Nakirah yang datang dalam konteks penafian membawa erti keumuman
.”
[9]
Oleh itu, hadith di atas merangkumi puasa wajib dan puasa sunat. Disebabkan itulah, menurut sebahagian ulama’, puasa sunat juga wajib dilakukan niat pada waktu malam (tabyit) berdasarkan keumuman lafaz puasa yang disebut dalam hadith tersebut.
Justeru, berbalik kepada persoalan yang diajukan, maka
kami mendapati bahawa penyoal tersebut telah tertinggal satu syarat sah puasa iaitu niat. Begitu juga, dia turut tertinggal salah satu syarat sah niat iaitu berniat pada waktu malam hari (
tabyit
).
Meskipun begitu, perlu juga dijelaskan bahawa para ulama’ telah berbeza pandangan dalam isu niat pada setiap malam ini, di mana perbezaan tersebut boleh diringkaskan seperti berikut:
Pandangan Pertama:

Wajib Berniat pada Waktu Malam
Inilah pendapat majoriti para fuqaha’ dan ia mestilah dilakukan pada setiap malam. Mereka berhujahkan dengan hadith Hafsah R.Anha – seperti yang telah disebut – di mana Rasulullah SAW bersabda:
مَنْ لَمْ يُبَيِّتِ الصِّيَامَ مِنَ اللَّيْلِ فَلاَ صِيَامَ لَهُ
Maksudnya: “
Sesiapa yang tidak berniat puasa pada malam hari, maka tidak ada puasa baginya
.”
[10]
Di samping itu, menurut mereka juga, ibadah puasa merupakan ibadah yang bersendiri (
mustaqillah
). Maka, menjadi kewajiban untuk diniatkan pada setiap hari pada waktu malam.
Pengarang kitab
al-Muqaddimah al-Hadramiyyah
ketika menjelaskan berkenaan rukun puasa yang pertama, iaitu niat, menyebut: “Niat (hendaklah dilakukan) pada setiap hari puasa. Diwajibkan untuk berniat pada waktu malam bagi puasa fardhu dan tidak bagi puasa sunat, dan sah niat tersebut jika diniatkan sebelum tergelincir matahari. Di samping itu, diwajibkan untuk ta’yin (menentukan jenis puasa seperti puasa Ramadhan), tanpa diwajibkan untuk menyebut fardhu bagi puasa fardhu.
[11]
Berdasarkan keterangan di atas, dapat difahami bahawa wajib untuk berniat bagi puasa fardhu pada waktu malam, manakala bagi puasa sunat, boleh untuk berniat pada siang hari sebelum tergelincir matahari jika sekiranya dia belum melakukan perkara-perkara yang membatalkan puasa.
Selain itu, tuntutan niat ini adalah merujuk kepada berniat di dalam hati. Justeru, apabila seseorang telah pun meletakkan azam di dalam hati dan fikirannya berkenaan hakikat puasa tersebut, maka niatnya itu sah. Hal ini seperti yang dijelaskan oleh pengarang kitab
Kasyifah al-Saja
 bahawa: “(Rukun puasa) pertama: Berniat pada waktu malam pada setiap hari yang puasa yang fardhu. Tempat niat adalah di dalam hati. Oleh itu, hendaklah didatangkan dalam fikiran tentang hakikat puasa tersebut, iaitu menahan diri daripada melakukan perkara yang membatalkan puasa sepanjang hari, serta melakukan kewajiban yang mana ia sebahagian daripada amalan bulan Ramadhan, kemudian berniat bahawa dia akan melakukan perkara yang dibayangkan tersebut. (
[12]
)
Turut dijelaskan dalam kitab yang sama: “Tidak memadai menyebut niat di lidah sahaja tanpa meniatkannya di dalam hati. Begitu juga, tidak disyaratkan untuk melafazkan niat secara qat’ie, namun hanya disunatkan sahaja supaya lidah dapat membantu untuk berniat di dalam hati.
[13]
Pengarang kitab al-Fiqh al-Manhaji pula menyebut: “Niat mesti dilakukan pada setiap malam sebelum Subuh untuk puasa hari berikutnya. Justeru, tidak memadai satu niat untuk seluruh hari dalam satu bulan. Ini kerana setiap hari dalam bulan Ramadhan adalah hari yang berdiri sendiri. Ibadah puasa yang dilakukan adalah ibadah yang berulang, sehingga memerlukan niat yang berbeza pada setiap harinya.”
[14]
Pandangan Kedua: Boleh Melakukan Niat Sebulan Puasa
Ini merupakan pandangan fuqaha’ Malikiyyah di mana mereka menyatakan bahawa memadai niat sekali untuk berpuasa selama sebulan Ramadhan. Mereka berhujahkan bahawa ibadah puasa adalah sama seperti ibadah solat dari sudut memadai niat pada awal rakaat solat.
Kesimpulan
Berdasarkan nas dan keterangan di atas, kami nyatakan
bahawa puasa seseorang yang tidur sebelum berbuka dan bangun setelah terbitnya fajar sadiq keesokan harinya adalah tidak sah berdasarkan pandangan jumhur. Dia hendaklah mengqadha’ puasanya tersebut pada hari yang lain.
 Hal ini juga selaras dengan kaedah fiqh yang menyebut:
الْخُرُوجُ مُنَ الْخِلَافِ مُسْتَحَبٌّ
Maksudnya
: “Keluar daripada khilaf adalah suatu yang dituntut
.”
Meskipun begitu, berdasarkan keadaan penyoal di atas, di mana waktu berbukanya yang singkat dan pendek, maka kami berpandangan bahawa sekiranya dia telah pun berniat puasa selama sebulan dengan mengikut mazhab Maliki, maka puasa tersebut adalah sah.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Riwayat Muslim (1907)
[2]
 Lihat
Fath al-Qarib
, 1/136
[3]
 Lihat
al
–
Mausu’ah al-Fiqhiyyah,
28/26
[4]
 Riwayat Abu Daud (2454), al-Tirmizi (730), al-Nasa’ie (2333) dan Ibn Majah (1700)
[5]
 Lihat
al-Iqna’
, 1/405
[6]
 Lihat
Kifayah al-Akhyar
,
hlm. 248
[7]
 Lihat
Kifayah al-Akhyar
, hlm. 248
[8]
 Riwayat al-Nasa’ie (2334), al-Baihaqi (8166) dan al-Daraqutni (2/171)
[9]
 Lihat
Syarh Manzumah al-Qawa’id al-Fiqhiyyah
, 4/10;
Ithaf Zawi al-Basa’ir
, 6/106;
Zahirah al-I’rab
, hlm. 45
[10]
 Riwayat al-Nasa’ie (2334), al-Baihaqi (8166) dan al-Daraqutni (2/171)
[11]
 Lihat
al-Muqaddimah al-Hadramiyyah
,
hlm. 171
[12]
 Lihat
Kasyifah al-Saja Syarh Safinah al-Naja
,
1/280
[13]
 Lihat
Kasyifah al-Saja
,
1/280
[14]
 Lihat
al-Fiqh al-Manhaji
,
2/75


#966: Muntah Selepas Mengambil Ubat

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya mengambil ubat untuk membuang angin dalam badan pada waktu sahur. Kesannya, saya termuntah ketika menjalani ibadah puasa pada hari itu. Adakah puasa saya terbatal dan saya dikira orang yang sengaja muntah ketika berpuasa? Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, dalam fiqh Mazhab Syafie antara perkara yang membatalkan puasa adalah muntah dengan sengaja seperti sengaja menjolok jari ke dalam mulut dengan tujuan untuk muntah.
Menurut pengarang kitab
al-Fiqh al-Manhaji
[1]
, muntah yang disengajakan adalah membatalkan puasa seseorang, sekalipun dia pasti tiada apa-apa daripada muntahan tersebut masuk semula ke dalam perutnya. Akan tetapi, puasa seseorang itu tidak batal sekiranya dia tiada kemampuan untuk menahan muntahnya, sekalipun dia mengetahui ada sesuatu daripada muntahan tersebut yang masuk semula ke dalam perutnya dengan tidak sengaja.
Hal ini berdasarkan hadis, daripada Abu Hurairah RA katanya, Rasulullah SAW bersabda:
مَنْ ذَرَعَهُ قَيْءٌ وَهُوَ صَائِمٌ، فَلَيْسَ عَلَيْهِ قَضَاءٌ، وَإِنِ اسْتَقَاءَ فَلْيَقْضِ
Maksudnya
: “
Sesiapa yang tidak dapat menahan muntahnya semasa berpuasa, dia tidak wajib mengqadha’ puasanya dan jika sengaja muntah, dia hendaklah mengqadha’kannya
.”
[2]
Al-Hafiz Ibn Hajar al-‘Asqalani berkata: “Adapun mengenai muntah, jumhur ulama’ telah membezakan antara orang yang muntah dengan tidak disengajakan – yang mana hal ini tidak membatalkan puasa, – dengan orang yang sengaja mengeluarkan muntah – dan hal ini jelas membatalkan puasa. – Ibn al-Munzir telah menukilkan ijma’ tentang batalnya puasa disebabkan muntah dengan sengaja.
[3]
Muntah Selepas Makan Ubat
Dalam menjawab persoalan di atas, kami nyatakan seperti berikut:
Daripada Abu Hurairah RA, bahawa Nabi SAW bersabda:
مَنْ ذَرَعَهُ قَيْءٌ، وَهُوَ صَائِمٌ، فَلَيْسَ عَلَيْهِ قَضَاءٌ، وَإِنْ اسْتَقَاءَ فَلْيَقْضِ
Maksudnya:
“Barangsiapa yang muntah dengan tidak sengaja, maka tidak ada qadha’ baginya; dan barangsiapa yang muntah dengan sengaja, maka ia harus mengqadha (puasanya).”
[4]
Antara perkara yang membatalkan puasa adalah muntah dengan sengaja.
[5]
 Maksud muntah dengan sengaja adalah seperti menjolok-jolok lidah ke langit sehingga menyebabkan muntah.
[6]
Imam Abu Daud ketika mensyarah hadith di atas menyatakan: “Termasuk dalam makna muntah dengan tidak sengaja adalah apa yang biasanya terjadi kepada manusia seperti termasuk lalat dalam kerongkongnya dan masuk air ke dalam perutnya seperti air banjir (tertelan air banjir) dan yang menyerupai perkara ini, sesungguhnya ianya tidak merosakkan puasanya.”
[7]
Muntah yang tidak membatalkan puasa juga adalah jika dalam keadaan dipaksa oleh tubuh untuk muntah. Kecuali jika muntah itu kembali masuk ke dalam perutnya atas usahanya, sendiri, maka batal puasannya.
[8]
Penutup
Dalam situasi soalan di atas, puasa tersebut dikira sah dan tidak batal kerana ianya bukanlah atas usaha pelakunya sendiri tetapi ianya dipaksa oleh tubuh badan.
Semoga kita dapat memelihara puasa kita dengan semampu yang mungkin dan berusaha untuk berpuasa dengan sempurna.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 1/85
[2]
 Riwayat Abu Daud (2380) dan al-Tirmizi (720)
[3]
 Lihat
Fath al-Bari
, 4/174
[4]
 Riwayat Abu Daud (2380)
[5]
 Lihat
Matn Abi Syuja’,
hlm. 19
[6]
 Lihat
Zain al-Talib,
2/80
[7]
 Lihat
Ma’alim al-Sunan,
2/112
[8]
 Lihat
Hasyiah Syeikh Ibrahim al-Baijuri,
 1/556


#967: Penggunaan Tampon Ketika Puasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Adakah batal puasa jika seorang wanita menggunakan tampon ketika dia berpuasa? Hal ini kerana dia sering mengalami keputihan faraj. Justeru, pemakaian tampon dapat mengelakkannya daripada keluar ketika melakukan ibadah. Mohon penjelasan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Dalam menjawab persoalan di atas, kami mulakan dengan firman Allah SWT:
وَكُلُوا وَاشْرَبُوا حَتَّىٰ يَتَبَيَّنَ لَكُمُ الْخَيْطُ الْأَبْيَضُ مِنَ الْخَيْطِ الْأَسْوَدِ مِنَ الْفَجْرِ ۖ ثُمَّ أَتِمُّوا الصِّيَامَ إِلَى اللَّيْلِ
Maksudnya:
“Dan makanlah serta minumlah sehingga nyata kepada kamu benang putih (cahaya siang) dari benang hitam kegelapan malam), iaitu waktu fajar. Kemudian sempurnakanlah puasa itu sehingga waktu malam (maghrib).”
[1]
Berdasarkan ayat al-Quran ini, antara kewajipan bagi orang yang berpuasa Ramadan ialah menahan diri daripada melakukan perkara-perkara yang membatalkan puasa setelah berniat puasa. Antaranya ialah memasukkan
ain
(suatu jirim) ke rongga dalam melalui saluran yang terbuka seperti mulut, hidung telinga,
qubul
 dan
dubur
 sama ada lelaki mahupun perempuan.
[2]
Secara jelasnya, antara perkara yang membatalkan puasa adalah dengan memasukkan sesuatu ke rongga dalam (ruang selepas halkum hingga usus dan tali perut) melalui ruang yang sedia terbuka  (
manfaz maftuh
) iaitu mulut, telinga,
qubul
 dan
dubur
 sama ada lelaki mahupun perempuan. Rongga itu sama ada ia mempunyai kuasa memproses makanan dan ubat ataupun tidak. Sekiranya memasukkan sesuatu melaluinya sehingga sampai ke rongga dalam badan maka terbatal puasanya.
[3]
Pengarang kitab
al-Fiqh al-Manhaji

juga ada menyebut bahawa salah satu daripada perkara yang membatalkan puasa
ialah “sampainya suatu ain ke jauh (rongga) daripada saluran yang terbuka. Ain itu adalah suatu yang boleh dilihat dengan mata kasar. Jauf pula ialah bahagian otak
[4]
 atau bahagian selepas tekak sehingga perut dan usus-usus. Saluran terbuka pula bermaksud mulut, telinga, alat sulit hadapan, dan belakang, bagi lelaki dan perempuan.”
[5]
Maka dapat difahami bahawa antara perkara yang boleh menyebabkan puasa terbatal adalah memasukkan sesuatu ke dalam rongga melalui saluran yang terbuka seperti hidung, telinga, mulut, dubur dan kemaluan. Perkara ini juga dijelaskan oleh Imam al-Nawawi, katanya:
“Antara perkara yang membatalkan puasa adalah masuknya sesuatu ke bahagian dalam rongga. Para ulama telah menentukan piawaian sesuatu yang masuk (ke dalam
rongga
) yang membatalkan puasa dengan ain (objek) yang sampai, iaitu (dari) had zahir ke dalam had batin melalui rongga terbuka dengan sengaja dan sedar dalam keadaan berpuasa.”
[6]
Justeru, secara umumnya, batal bagi orang yang berpuasa jika memasukkan sesuatu ke dalam rongga tersebut secara sengaja dan ikhtiarnya sendiri. Dan dia mengetahui perbuatan tersebut adalah dilarang ketika berpuasa.
[7]
Penggunaan Tampon Ketika Berpuasa
Pada asasnya, seperti yang dijelaskan di atas, bahawa orang yang berpuasa wajib menahan dirinya daripada perbuatan yang boleh membatalkan puasa. Antaranya adalah tidak memasukkan dengan sengaja dan sukarela suatu ain ke dalam rongga badan melalui laluan badan yang terbuka, termasuklah faraj.
Oleh itu, sekiranya seseorang yang berpuasa memasukkan sesuatu ke dalam batin faraj, – iaitu bahagian faraj yang tidak zahir ketika seseorang wanita itu mencangkung dan bukan yang wajib dibasuh ketika istinja’ dan mandi wajib, – maka batallah puasanya menurut mazhab al-Syafi’i. Hal ini sekiranya ia dilakukan antara waktu terbit fajar sehingga tenggelam matahari.
Akan tetapi, sekiranya perkara tersebut dilakukan sebelum terbit fajar dan dikeluarkan sesuatu itu selepas fajar, maka tidak batal puasanya. Syeikh al-Nawawi al-Bantani menyebut: “Sekiranya seseorang memasukan sesuatu ke dalam duburnya atau telinganya sejenis kayu, dan dia berpagian dalam keadaan berpuasa. Kemudian, dia mengeluarkan kayu itu selepas fajar, maka hal itu tidak membatalkan puasa.
[8]
Berbalik kepada persoalan di atas, perlu dijelaskan terlebih dahulu, apakah maksud tampon. Berdasarkan Kamus Dewan Bahasa,
tampon diertikan sebagai penyumbat daripada kain tiras, kapas dan lain-lain, yang dibubuh pada luka atau ke dalam rongga badan untuk tujuan menahan darah, menyerap kumuhan dan lain-lain.
[9]
Tampon
Cara penggunaan tampon adalah dengan diletakkan ke dalam saluran faraj. Kebanyakan tampon mempunyai alat plastik atau kadbod yang digunakan untuk menolak tampon ke dalam saluran faraj. Terdapat tali pendek yang melekat pada hujung tampon dan tergantung keluar dari vagina bagi memudahkan tampon dikeluarkan
.
[10]
Dalam hal ini, kami nyatakan bahawa
 hukum memasang tampon ke dalam faraj ketika berpuasa adalah membatalkan puasa, apabila dimasukkannya ke dalam rongga badan melalui saluran yang terbuka (faraj).
Namun, sekiranya ia dilakukan sebelum terbit fajar, dan dikeluarkan selepasnya, maka ia tidaklah membatalkan puasa, kerana berlakunya kemasukan itu sebelum imsak, dan bukan ketika puasa.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Surah al-Baqarah: 187
[2]
 Lihat
al-Mu’tamad fi al-Fiqh al-Syafie
,
 2/181
[3]
 Lihat
al-Mu’tamad fi al-Fiqh al-Syafie
,
 2/181
[4]
 Istilah otak di sini merujuk kepada kawasan yang berdekatan dengan otak. Kajian saintifik moden menunjukkan bahawa saluran hidung tidak sampai secara terus kepada bahagian dalam otak. Wallahua’lam.
[5]
 Lihat
al-Fiqh al-Manhaji
,
1/342
[6]
 Lihat
Raudah al-Talibin
, 2/356
[7]
 Lihat
Nihayah al-Zain
, 1/187
[8]
 Lihat
Kasyifah al-Saja
, hlm. 462
[9]
 Lihat http://prpm.dbp.gov.my/cari1?keyword=tampon
[10]
 Lihat http://www.myhealth.gov.my/penjagaan-haid/


#968: Status Puasa Orang yang Pengsan Kerana Dibius

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Bagaimana status puasa orang yang pengsan kerana dibius. Sebagai contoh, ubat bius disuntik kepada pesakit dan kemudian dia pengsan hampir separuh hari. Adakah puasanya batal? Mohon pencerahan.
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Pada asasnya, kita perlu melihat terlebih dahulu kepada syarat-syarat sah puasa itu sendiri. Dalam kitab al-Fiqh al-Manhaji, disebutkan bahawa syarat sah puasa itu ada tiga, iaitu:
Maka tidak sah puasa yang dilakukan oleh orang kafir.
Berakal atau mumayyiz. Maka tidak sah puasa yang dilakukan oleh orang gila dan juga kanak-kanak yang belum
mumayyiz
.
Tiada sebarang keuzuran yang menghalang daripada berpuasa. Misalnya, datang haid dan juga nifas (bagi orang perempuan), pengsan atau gila sepanjang hari.
[1]
Selain itu, turut dijelaskan bahawa antara syarat wajib puasa Ramadhan adalah apabila tiadanya sebarang keuzuran yang menghalang daripada berpuasa, atau yang mengharuskannya berbuka. Antara keuzuran yang disebut adalah pitam atau gila sepanjang hari. Jika dia pulih daripada siuman walaupun sekejap, maka wajib baginya untuk imsak (menahan diri) pada sepanjang hari tersebut.
[2]
Hal ini turut dijelaskan oleh Syeikh Taqiyuddin al-Hisni, bahawa jika seseorang hilang kesedaran pada keseluruhan hari (daripada terbit fajar sehingga tenggelam matahari), maka tidak sah puasanya. Sekiranya tidak, iaitu sempat sedar pada sebahagian waktu siang, maka sah puasanya. Demikianlah menurut pendapat terkuat daripada perselisihan kuat yang terdapat pada perkataan Imam al-Syafi’i.
[3]
Syeikh Ibrahim al-Baijuri turut menjelaskan hal ini, bahawa sekiranya seseorang hilang kesedaran (pada seluruh waktu siang) ketika berpuasa, maka puasanya tidak sah. Namun, jika dia hilang kesedaran, lalu tersedar pada waktu siang hari tersebut, dan dia sempat mendapati waktu siang tersebut walaupun hanya sekejap, maka puasanya adalah sah. Melainkan jika dia tidak sedarkan diri pada seluruh waktu siang (mulai daripada Subuh sehingga tenggelam matahari), maka (dalam situasi tersebut), puasanya tidak sah.
[4]
Status Puasa Orang yang Pengsan Kerana Dibius
Berbalik kepada persoalan di atas, perbahasan mengenai hal ini telah wujud dalam kitab-kitab fiqh terdahulu, meskipun sekilas lalu, ia kelihatan menjurus kepada permasalahan kontemporari berkaitan perubatan.
Secara umumnya, kita telah mengetahui bahawa salah satu syarat sah puasa itu adalah seseorang itu mestilah berakal. Oleh itu, puasa tidak diwajibkan ke atas mereka yang gila. Begitu juga, tidak diwajibkan berpuasa bagi kanak-kanak yang belum mumayyiz.
Dalam situasi persoalan di atas, keadaan mereka yang dibius juga boleh disamakan dengan keadaan mereka yang pengsan, dan dalam isu ini para ulama’ telah mengutarakan perbahasannya yang tersendiri.
Hal ini boleh dilihat apabila mereka membahagikan kategori pengsan itu kepada dua keadaan, di mana kedua-duanya membawa implikasi hukum yang berbeza. Permasalahan ini adalah dengan mengambil kira sama ada seseorang itu dibius, lalu kemudian dia pengsan pada keseluruhan hari tersebut, atau dibius, dan kemudian hanya pengsan dalam tempoh separuh hari sahaja.
Perincian bagi kedua-dua keadaan ini boleh dijelaskan seperti berikut:
Keadaan Pertama:
Dibius dan Pengsan pada Keseluruhan Hari Puasa
Orang yang dibius dan pengsan bermula daripada terbit fajar sehingga tenggelamnya matahari, dan dia tidak sedar sepanjang tempoh tersebut, maka ulama’ al-Syafi’iyyah dan al-Hanabilah menyatakan bahawa puasa tersebut tidak sah, kerana puasa itu adalah
imsak
 (menahan diri) berserta niat. Hal ini berdasarkan hadith Nabi SAW:
كُلُّ عَمَلِ ابْنِ آدَمَ يُضَاعَفُ الْحَسَنَةُ عَشْرُ أَمْثَالِهَا إِلَى سَبْعِمِائَةِ ضِعْفٍ قَالَ اللَّهُ عَزَّ وَجَلَّ إِلاَّ الصَّوْمَ فَإِنَّهُ لِي وَأَنَا أَجْزِي بِهِ يَدَعُ شَهْوَتَهُ وَطَعَامَهُ مِنْ أَجْلِي
Maksudnya:
 “
Setiap amalan baik anak Adam akan digandakan dengan sepuluh seumpamanya sehingga tujuh ratus gandaan. Allah SWT telah berfirman: Kecuali puasa, kerana aku yang akan mengganjarinya, buat mereka yang meninggalkan syahwat, makan minumnya kerana Aku.”
[5]
Berdasarkan hadith di atas, maka dapat difahami bahawa orang pengsan itu tidak melakukan
imsak
(menahan diri) kerana mereka tidak menyedari apa yang sedang berlaku. Justeru, bagi orang yang pengsan di sepanjang hari berpuasa, maka hukumnya adalah dia dikira sebagai tidak berpuasa dan dia wajib menggantikannya (mengqadha’) semula.
Hal ini sepertimana dijelaskan oleh Imam al-Nawawi, katanya: “Sekiranya seseorang berniat pada malam hari, kemudian dia pengsan pada keseluruhan siangnya, maka tidak sah puasanya di sisi mazhab.”
[6]
Keadaan Kedua:
Dibius dan Pengsan Setengah Hari
Adapun bagi mereka yang telah berniat puasa di malam hari, kemudian pengsan pada sebahagian hari waktu berpuasa, maka puasanya sah sekiranya dia tersedar sejuzuk pada siang harinya. Inilah juga seperti yang disebutkan oleh Imam al-Nawawi dalam kitabnya
al-Majmu’,
dan ini adalah pendapat yang paling
asah
(sahih).
[7]
Kesimpulan
Berdasarkan nas dan keterangan di atas, kami nyatakan bahawa
jika seseorang telah niat berpuasa pada malam hari, kemudian dia terpaksa dibius (atas sebab perubatan), lalu kesan bius itu menyebabkan dirinya pengsan di sepanjang waktu berpuasa, maka puasa tersebut tidak sah. Dia hendaklah mengganti semula puasa tersebut.
Akan tetapi, sekiranya dia dibius, lalu hanya pengsan separuh hari, kemudian tersedar selepas itu pada waktu siangnya, maka sah puasanya pada hari tersebut.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 Lihat
al-Fiqh al-Manhaji,
1/339
[2]
 Lihat
al-Fiqh al-Manhaji,
1/339
[3]
 Lihat
Kifayah al-Akhyar
, hlm. 251;
Hasyiyah al-Baijuri
, 1/561s
[4]
 Lihat
Hasyiyah Syeikh Ibrahim al-Baijuri
, 1/552
[5]
 Riwayat Muslim (1151
[6]
 Lihat
al-Majmu’ Syarh al-Muhazzab
, 6/346
[7]
 Lihat
al-Majmu’ Syarh al-Muhazzab
, 6/346


#969: Hantar Makanan kepada Orang Tidak Berpuasa

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Assalamualaikum ustaz. Saya bekerja sebagai rider dalam syarikat khidmat penghantaran makanan (
food delivery
). Isunya, apa hukum saya menghantar makanan kepada orang tidak berpuasa?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Ibadah puasa di bulan Ramadhan merupakan salah satu kewajipan kepada umat Islam yang cukup syarat-syarat wajib untuk berpuasa. Ia merupakan salah satu rukun daripada rukun-rukun Islam. Firman Allah SWT:
يَاأَيُّهَا الَّذِينَ آمَنُوا كُتِبَ عَلَيْكُمُ الصِّيَامُ كَمَا كُتِبَ عَلَى الَّذِينَ مِنْ قَبْلِكُمْ لَعَلَّكُمْ تَتَّقُونَ
Maksudnya:

“Wahai orang-orang yang beriman! Kamu diwajibkan berpuasa sebagaimana diwajibkan atas orang-orang yang dahulu daripada kamu, supaya kamu bertaqwa.”

[1]
Nabi SAW telah bersabda:
بُنِيَ الإسْلَامُ علَى خَمْسٍ: شَهَادَةِ أنْ لا إلَهَ إلَّا اللَّهُ وأنَّ مُحَمَّدًا رَسولُ اللَّهِ، وإقَامِ الصَّلَاةِ، وإيتَاءِ الزَّكَاةِ، والحَجِّ، وصَوْمِ رَمَضَانَ
Maksudnya:
“Islam dibina di atas lima perkara: “Mengucap bahawa tiada tuhan yang disembah melainkan Allah dan Nabi Muhammad adalah Rasulullah, mendirikan solat, mengeluarkan zakat, melaksanakan haji di Baitullah dan berpuasa di bulan Ramadhan.”

[2]
Pengertian puasa dari sudut bahasa adalah menahan diri daripada melalukan sesuatu, seperti makan, minum dan bercakap. Manakala, puasa dari sudut Syarak pula adalah menahan diri daripada sebarang perkara yang membatalkannya, bermula daripada terbit fajar hingga matahari terbenam dengan niat puasa.
[3]
Dalam menjawab persoalan di atas, perlu difahami terlebih dahulu siapakah golongan yang diwajibkan berpuasa, dan siapa pula golongan yang tidak diwajibkan untuk berpuasa.
Secara asasnya, pengarang kitab al-Fiqh al-Manhaji menyebut bahawa antara syarat wajib puasa Ramadhan ialah:
Pertama:
 Islam
Orang yang berpuasa hendaklah seorang Islam. Puasa tidak wajib kepada orang kafir. Dengan kata lain, mereka tidak dituntut puasa semasa hidup di dunia. Ini kerana puasa merupakan satu daripada kewajipan dalam Islam. Oleh itu, selagi tidak memeluk Islam, amalan dan tuntutan berpuasa tidak bererti bagi mereka. Namun di akhirat, mereka tetap diseksa kerana kufur dan meninggalkan perkara-perkara yang dituntut oleh agama.
Kedua:
Mukallaf
Mukallaf
bermaksud seseorang Islam yang sampai had baligh dan waras fikirannya (عاقل). Jika salah satu daripada sifat tersebut tidak ada, dia tidak dikira mukallaf. Oleh itu, tidak dituntut sebarang urusan agama terhadapnya. Ini berdasarkan hadith, daripada Ali RA, bahawa Rasulullah SAW bersabda:
رُفِعَ الْقَلَمُ عَنْ ثَلاَثَةٍ عَنِ النَّائِمِ حَتَّى يَسْتَيْقِظَ، وَعَنِ الصَّبِيِّ حَتَّى يَحْتَلِمَ، وَعَنِ الْمَجْنُونِ حَتَّى يَعْقِلَ
Maksudnya:
“
Tidak diambil kira perbuatan tiga golongan yang berikut: Orang yang tidur hingga dia terjaga, kanak-kanak sehingga dia baligh dan orang gila sehingga dia siuman.
”
[4]
Ketiga:
Tiada sebarang keuzuran yang menghalang puasa atau mengharuskannya berbuka. Antaranya ialah haidh atau nifas bagi wanita pada sebahagian waktu siang. Begitu juga, pitam atau gila sepanjang hari. Jika pulih dari siuman walaupun sekejap, maka seseorang itu wajib
imsak
(menahan diri) untuk sepanjang hari tersebut.
Antara keuzuran yang mengharuskannya berbuka ialah:
Penyakit yang memudharatkan pesakit atau yang menyebabkan penderitaan yang teruk. Walau bagaimanapun, seseorang yang menderita kesakitan wajib berbuka sekiranya bimbang penyakit itu membahayakan dirinya.
Perjalanan yang jauh, iaitu tidak kurang daripada 83 kilometer, dengan syarat ia adalah perjalanan yang harus dan berterusan sepanjang hari berkenaan. Namun begitu, seseorang yang berpuasa ketika bermukim tidak harus berbuka apabila melakukan perjalanan yang jauh sepanjang hari tersebut.
Tidak berupaya melakukan puasa. Puasa tidak wajib ke atas orang yang tidak terdaya melakukannya disebabkan tua atau penyakit yang tiada harapan sembuh. Ini kerana puasa hanya wajib ke atas orang yang mampu melakukannya.
[5]
Isu Menghantar Makanan kepada Orang Tidak Berpuasa
Dalam menjawab persoalan di atas, kami nyatakan seperti berikut:
Firman Allah SWT:
وَلَا تَعَاوَنُوا عَلَى الْإِثْمِ وَالْعُدْوَانِ
Maksudnya: “
Dan janganlah kamu saling membantu dalam perkara dosa dan permusuhan
.”
[6]
Ibn Kathir berkata dalam mentafsirkan ayat di atas berkata: “Allah SWT melarang kamu daripada saling membantu dalam perkara yang batil, dan (juga melarang) daripada tolong-menolong dalam perkara-perkara dosa dan perkara yang diharamkan.
Menurut Ibn Jarir, dosa itu adalah meninggalkan sesuatu yang Allah SWT perintahkan untuk dia lakukan. Manakala maksud
al-‘udwan
 adalah melampaui batasan Allah di dalam agama, dan melampaui apa yang Allah SWT telah fardhukan ke atas diri kita.
[7]
Justeru, berdasarkan ayat di atas, jelas bahawa perbuatan membantu orang lain dalam melakukan perkara yang berdosa adalah diharamkan.
Selain itu, terdapat satu kaedah yang turut menjelaskan perkara ini, iaitu:
إِعَانَةُ المَعْصِيَةِ مَعْصِيَةٌ
Maksudnya: “
Membantu ke arah maksiat itu merupakan suatu maksiat
.”
[8]
Oleh itu, walaupun seseorang itu tidak melakukan maksiat tersebut, namun perbuatannya dalam menolong orang lain untuk melakukan perbuatan maksiat akan turut dianggap sebagai maksiat.
Kesimpulan
Berdasarkan nas dan keterangan di atas, kami nyatakan bahawa
sekiranya dia mengetahui bahawa orang tersebut tidak berpuasa dengan sengaja, maka perbuatan memberi makanan kepada orang tersebut adalah haram. Ini kerana, dia dikira membantu orang tersebut untuk melakukan maksiat, iaitu meninggalkan puasa tanpa keuzuran syarak.
Sebaliknya, jika dia tidak mengetahui bahawa makanan tersebut dipesan oleh orang yang berpuasa ataupun tidak, maka dia boleh menghantar makanan tersebut kepadanya. Hal ini disebabkan terdapat beberapa kemungkinan lain, seperti boleh jadi dia seorang wanita yang dalam keadaan uzur syar’ie, atau dia seorang yang sakit dan seumpamanya.
Wallahu a’lam.
Bertarikh: 19 April 2022 bersamaan 17 Ramadhan 1443H
[give_form id=”14962″]
[1]
 (Surah al-Baqarah: 183)
[2]
 Riwayat al-Bukhari (87) dan Muslim (17)
[3]
 Lihat
al-Fiqh al-Manhaji
, 1/69
[4]
 Riwayat Abu Daud (4403) dan yang lainnya
[5]
 Lihat
al-Fiqh al-Manhaji
, 2/60
[6]
 Surah al-Maidah (2)
[7]
 Lihat
Tafsir al-Quran al-‘Azhim,
3/7
[8]
 Lihat
Ma`lamah Zayed li al-Qawa`id al-Fiqhiyyah wa al-Usuliyyah
, no.666